ai4bharat/Pralekha huggingface dataset:
ਵਿੱਤ ਮੰਤਰਾਲਾ
ਤਾਮਿਲਨਾਡੂ ਵਨ ਨੇਸ਼ਨ ਵਨ ਰਾਸ਼ਨ ਕਾਰਡ ਪ੍ਰਣਾਲੀ ਸੁਧਾਰ ਨੂੰ ਮੁਕੰਮਲ ਕਰਨ ਵਾਲਾ 11ਵਾਂ ਰਾਜ ਬਣਿਆ, ਤਾਮਿਲਨਾਡੂ ਨੂੰ 4,813 ਕਰੋਡ਼ ਰੁਪਏ ਦਾ ਵਾਧੂ ਕਰਜ਼ਾ ਲੈਣ ਦੀ ਇਜਾਜ਼ਤ ਜਾਰੀ ਕੀਤੀ ਗਈ
"ਵਨ ਨੇਸ਼ਨ ਵਨ ਰਾਸ਼ਨ ਕਾਰਡ ਪ੍ਰਣਾਲੀ" ਦੇ ਲਾਗੂ ਹੋਣ ਤੇ 11 ਰਾਜਾਂ ਨੂੰ 30,709 ਕਰੋਡ਼ ਰੁਪਏ ਦੀ ਵਾਧੂ ਕਰਜ਼ੇ ਦੀ ਇਜਾਜ਼ਤ ਦਿੱਤੀ ਗਈ
ਵਿੱਤ ਮੰਤਰਾਲਾ ਦੇ ਖਰਚਾ ਵਿਭਾਗ ਵਲੋਂ ਨਿਰਧਾਰਤ "ਵਨ ਨੇਸ਼ਨ ਵਨ ਰਾਸ਼ਨ ਕਾਰਡ ਪ੍ਰਣਾਲੀ" ਨੂੰ ਦੇਸ਼ ਵਿਚ ਕਾਮਯਾਬੀ ਨਾਲ ਸ਼ੁਰੂ ਕਰਨ ਵਿਚ ਤਾਮਿਲਨਾਡੂ 11ਵਾਂ ਰਾਜ ਬਣ ਗਿਆ ਹੈ। ਇਸ ਤਰ੍ਹਾਂ ਰਾਜ ਖੁਲ੍ਹੇ ਬਾਜ਼ਾਰ ਕਰਜ਼ੇ ਰਾਹੀਂ 4,813 ਕਰੋਡ਼ ਰੁਪਏ ਦੇ ਵਾਧੂ ਵਿੱਤੀ ਸਰੋਤ ਜੁਟਾਉਣ ਦੇ ਯੋਗ ਬਣ ਗਿਆ ਹੈ। ਇਸ ਮੰਤਵ ਲਈ ਖਰਚਾ ਵਿਭਾਗ ਵਲੋਂ ਇਜਾਜ਼ਤ ਜਾਰੀ ਕੀਤੀ ਗਈ ਹੈ ।
ਤਾਮਿਲਨਾਡੂ, ਆਂਧਰ ਪ੍ਰਦੇਸ਼, ਗੋਆ, ਗੁਜਰਾਤ, ਹਰਿਆਣਾ, ਕਰਨਾਟਕ, ਕੇਰਲ, ਮੱਧਪ੍ਰਦੇਸ਼, ਤੇਲੰਗਾਨਾ, ਤ੍ਰਿਪੁਰਾ ਅਤੇ ਉੱਤਰ ਪ੍ਰਦੇਸ਼ ਦੇ 10 ਰਾਜਾਂ ਵਿਚ ਸ਼ਾਮਿਲ ਹੋ ਗਿਆ ਹੈ। "ਵਨ ਨੇਸ਼ਨ ਵਨ ਰਾਸ਼ਨ ਕਾਰਡ ਪ੍ਰਣਾਲੀ" ਦੇ ਮੁਕੰਮਲ ਹੋਣ ਤੇ ਇਨ੍ਹਾਂ 11 ਰਾਜਾਂ ਨੂੰ ਖਰਚਾ ਵਿਭਾਗ ਵਲੋਂ 30,709 ਕਰੋਡ਼ ਰੁਪਏ ਦੀ ਵਾਧੂ ਕਰਜ਼ੇ ਦੀ ਇਜਾਜ਼ਤ ਦਿੱਤੀ ਗਈ ਹੈ। ਰਾਜ ਵਾਰ ਵਾਧੂ ਕਰਜ਼ੇ ਦੀ ਰਕਮ ਲਈ ਦਿੱਤੀ ਗਈ ਇਜਾਜ਼ਤ ਹੇਠ ਲਿਖੇ ਅਨੁਸਾਰ ਹੈ
|
|
Sl.No.
|
|
State
|
|
Amount 
|
|
1.
|
|
Andhra Pradesh
|
|
2,525
|
|
2.
|
|
Goa
|
|
223
|
|
3.
|
|
Gujarat
|
|
4,352
|
|
4.
|
|
Haryana
|
|
2,146
|
|
5.
|
|
Karnataka
|
|
4,509
|
|
6.
|
|
Kerala
|
|
2,261
|
|
7.
|
|
Madhya Pradesh
|
|
2,373
|
|
8.
|
|
Tamil Nadu
|
|
4,813
|
|
9.
|
|
Telangana
|
|
2,508
|
|
10.
|
|
Tripura
|
|
148
|
|
11.
|
|
Uttar Pradesh
|
|
4,851
ਹੁਣ ਤੱਕ 11 ਰਾਜਾਂ ਨੇ "ਵਨ ਨੇਸ਼ਨ ਵਨ ਰਾਸ਼ਨ ਕਾਰਡ ਪ੍ਰਣਾਲੀ" ਲਾਗੂ ਕੀਤੀ ਹੈ, 8 ਰਾਜਾਂ ਨੇ ਈਜ਼ ਆਫ ਡੂਇੰਗ ਬਿਜ਼ਨੈੱਸ ਸੁਧਾਰ ਲਾਗੂ ਕੀਤੇ ਹਨ ਅਤੇ 4 ਰਾਜਾਂ ਨੇ ਸਥਾਨਕ ਸਰਕਾਰਾਂ ਬਾਰੇ ਸੁਧਾਰ ਲਾਗੂ ਕੀਤੇ ਹਨ। ਜਿਨ੍ਹਾਂ ਰਾਜਾਂ ਨੇ ਉਪਰੋਕਤ ਸੁਧਾਰਾਂ ਨੂੰ ਲਾਗੂ ਕੀਤਾ ਹੈ ਉਨ੍ਹਾਂ ਨੂੰ 61,339 ਕਰੋਡ਼ ਰੁਪਏ ਦਾ ਕੁਲ ਵਾਧੂ ਕਰਜ਼ਾ ਜੁਟਾਉਣ ਦੀ ਇਜਾਜ਼ਤ ਜਾਰੀ ਕੀਤੀ ਗਈ ਹੈ।
---------------------
ਆਰਐਮ ਕੇਐਮਐਨ
(Visitor Counter : 150
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਬਥੁਕੰਮਾ ਦੇ ਅਵਸਰ 'ਤੇ ਸਭ ਨੂੰ, ਖਾਸ ਕਰਕੇ ਤੇਲੰਗਾਨਾ ਦੀ ਨਾਰੀ ਸ਼ਕਤੀ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬਥੁਕੰਮਾ ਦੇ ਪਾਵਨ ਅਵਸਰ ’ਤੇ ਸਭ ਨੂੰ, ਵਿਸ਼ੇਸ਼ ਕਰਕੇ ਤੇਲੰਗਾਨਾ ਦੀ ਨਾਰੀ ਸ਼ਕਤੀ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਟੀਵ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਬਥੁਕੰਮਾ ਦੇ ਪਾਵਨ ਅਵਸਰ ’ਤੇ ਸਭ ਨੂੰ, ਵਿਸ਼ੇਸ਼ ਕਰਕੇ ਤੇਲੰਗਾਨਾ ਦੀ ਨਾਰੀ ਸ਼ਕਤੀ ਨੂੰ ਵਧਾਈਆਂ। ਮੇਰੀ ਕਾਮਨਾ ਹੈ ਕਿ ਇਹ ਤਿਉਹਾਰ ਪ੍ਰਕ੍ਰਿਤੀ ਦੇ ਨਾਲ ਸਾਡੇ ਜੁੜਾਅ ਨੂੰ ਮਜ਼ਬੂਤ ਬਣਾਏ ਅਤੇ ਫੁੱਲਾਂ ਵਿੱਚ ਸਾਡੀ ਰੁਚੀ ਨੂੰ ਗਹਿਰਾ ਕਰੇ।”
ਰਸਾਇਣ ਤੇ ਖਾਦ ਮੰਤਰਾਲਾ
ਸ਼੍ਰੀ ਮਨਸੁਖ ਮਾਂਡਵੀਯਾ ਨੇ ਭਾਰਤ ਨੂੰ ਖਾਦਾਂ ਵਿੱਚ ਆਤਮਨਿਰਭਰ ਬਣਾਉਣ ਲਈ ਇੱਕ ਸਮੀਖਿਆ ਮੀਟਿੰਗ ਕੀਤੀ
ਕੇਂਦਰੀ ਰਸਾਇਣ ਅਤੇ ਖਾਦਾਂ ਬਾਰੇ ਮੰਤਰੀ ਸ਼੍ਰੀ ਮਨਸੁਖ ਮਾਂਡਵੀਯਾ ਨੇ ਖਾਦਾਂ ਵਿੱਚ ਭਾਰਤ ਨੂੰ ਆਤਮਨਿਰਭਰ ਬਣਾਉਣ ਲਈ ਅੱਜ ਖਾਦ ਵਿਭਾਗ ਦੀਆਂ ਪਹਿਲਕਦਮੀਆਂ ਦਾ ਜਾਇਜ਼ਾ ਲਿਆ । ਖਾਦ ਅਤੇ ਰਸਾਇਣ ਰਾਜ ਮੰਤਰੀ ਸ਼੍ਰੀ ਭਗਵੰਤ ਖੁਬਾ ਵੀ ਇਸ ਮੌਕੇ ਮੌਜੂਦ ਸਨ । ਖਾਦ ਵਿਭਾਗ ਦੇ ਸਕੱਤਰ ਸ਼੍ਰੀ ਆਰ ਕੇ ਚਤੁਰਵੇਦੀ ਅਤੇ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ ਨੇ ਵੀ ਮੀਟਿੰਗ ਵਿੱਚ ਸਿ਼ਰਕਤ ਕੀਤੀ ।
ਸ਼੍ਰੀ ਮਾਂਡਵੀਯਾ ਨੇ ਕਿਹਾ ਕਿ ਰਾਮਾਗੁੰਡਮ ਪਲਾਂਟ ਦੇ ਸ਼ੁਰੂ ਹੋਣ ਨਾਲ ਦੇਸ਼ ਵਿੱਚ 12.7 ਐੱਨ ਐੱਮ ਟੀ ਪੀ ਏ ਸਵਦੇਸ਼ੀ ਯੂਰੀਆ ਉਤਪਾਦਨ ਦਾ ਵਾਧਾ ਹੋਵੇਗਾ ਅਤੇ ਇਹ ਪ੍ਰਧਾਨ ਮੰਤਰੀ ਦੀ ਯੂਰੀਆ ਉਤਪਾਦਨ ਵਿੱਚ ਭਾਰਤ ਨੂੰ "ਆਤਮਨਿਰਭਰ" ਬਣਾਉਣ ਦੀ ਦ੍ਰਿਸ਼ਟੀ ਨੂੰ ਪੂਰਾ ਕਰਨ ਲਈ ਮਦਦ ਦੇਵੇਗਾ । ਪ੍ਰਾਜੈਕਟ ਕਿਸਾਨਾਂ ਨੂੰ ਉਪਲਬੱਧ ਕਰਵਾਈ ਜਾਣ ਵਾਲੀ ਖਾਦਾਂ ਵਿੱਚ ਸੁਧਾਰ ਹੀ ਨਹੀਂ ਕਰੇਗਾ ਬਲਕਿ ਬੁਨਿਆਦੀ ਢਾਂਚੇ ਦੇ ਵਿਕਾਸ ਜਿਵੇਂ ਸੜਕਾਂ , ਰੇਲਵੇ , ਐੱਨਸਿਲਰੀ ਉਦਯੋਗ ਆਦਿ ਸਮੇਤ ਖੇਤਰ ਵਿੱਚ ਅਰਥਚਾਰੇ ਨੂੰ ਹੁਲਾਰਾ ਵੀ ਦੇਵੇਗਾ ਤੇ ਨਾਲ ਨਾਲ ਦੇਸ਼ ਨੂੰ ਫੂਡ ਸੁਰੱਖਿਆ ਯਕੀਨੀ ਬਣਾਏਗਾ ।
ਮੰਤਰੀ ਨੇ ਇਹ ਵੀ ਦੱਸਿਆ ਕਿ ਸਰਕਾਰ ਵਿਕਲਪਿਕ ਖਾਦਾਂ ਦੀ ਵਰਤੋਂ ਨੂੰ ਉਤਸ਼ਾਹਿਤ ਕਰਨ ਲਈ ਮਾਰਕਿਟ ਵਿਕਾਸ ਸਹਾਇਤਾ ਨੀਤੀ ਨੂੰ ਉਦਾਰ ਬਣਾਉਣ ਦੀ ਯੋਜਨਾ ਬਣਾ ਰਹੀ ਹੈ । ਐੱਮ ਡੀ ਏ ਨੀਤੀ ਪਹਿਲਾਂ ਸ਼ਹਿਰੀ ਕੰਪੋਸਟ ਤੱਕ ਹੀ ਸੀਮਤ ਸੀ । ਇਸ ਨੀਤੀ ਨੂੰ ਵਧਾ ਕੇ ਜੈਵਿਕ ਰਹਿੰਦ ਖੂਹੰਦ ਜਿਵੇਂ — ਬਾਇਓਗੈਸ , ਹਰੀ ਖਾਦ , ਪੇਂਡੂ ਇਲਾਕਿਆਂ ਦੀ ਜੈਵਿਕ ਕੰਪੋਸਟ , ਠੋਸ ਅਤੇ ਤਰਲ ਗੰਦਗੀ ਨੂੰ ਸ਼ਾਮਲ ਕਰਕੇ ਵਿਸਥਾਰ ਕਰਨ ਲਈ ਮੰਗਾਂ ਆਈਆਂ ਹਨ । ਇਹ ਵਿਸਥਾਰ ਭਾਰਤ ਸਰਕਾਰ ਦੇ ਸਵੱਛ ਭਾਰਤ ਅਭਿਆਨ ਦੀ ਪੂਰੀ ਤਰ੍ਹਾਂ ਮਦਦ ਕਰੇਗਾ ।
ਮੰਤਰੀ ਨੇ ਦੁਰਗਾਪੁਰ ਵਿੱਚ 12.7 ਲੱਖ ਮੀਟ੍ਰਿਕ ਟਨ ਦੀ ਸਮਰੱਥਾ ਵਾਲੇ ਮੈਟਿਕਸ ਫਰਟੀਲਾਈਜ਼ਰਸ ਪਲਾਂਟ ਦੇ ਵੀ ਜਲਦੀ ਸ਼ੁਰੂ ਹੋਣ ਬਾਰੇ ਜਾਣੂ ਕਰਵਾਇਆ ।
ਸਿੱਖਿਆ ਮੰਤਰਾਲਾ
ਸ਼ਿਕਸ਼ਕ ਪਰਵ ਦੇ ਤਹਿਤ ਬਚਪਨ ਦੀ ਅਰੰਭਕ ਦੇਖਭਾਲ ਅਤੇ ਸਿੱਖਿਆ 'ਤੇ ਇਕ ਰਾਸ਼ਟਰੀ ਵੈਬਿਨਾਰ ਆਯੋਜਿਤ ਕੀਤਾ ਗਿਆ
ਨਵੀਂ ਸਿੱਖਿਆ ਨੀਤੀ  ਦੀਆਂ ਪ੍ਰਮੁੱਖ ਵਿਸ਼ੇਸ਼ਤਾਵਾਂ ਨੂੰ ਉਜਾਗਰ ਕਰਨ ਲਈ ਅੱਜ ਸਿੱਖਿਆ ਮੰਤਰਾਲੇ ਵੱਲੋਂ ਸਿੱਖਿਆ ਮੰਤਰਾਲੇ ਵੱਲੋਂ ਬਚਪਨ ਦੀ ਦੇਖਭਾਲ ਅਤੇ ਸਿੱਖਿਆ ਤੇ  ਇੱਕ ਵੈਬਿਨਾਰ ਦਾ ਆਯੋਜਨ ਕੀਤਾ ਗਿਆ। ਸਿੱਖਿਆ ਮੰਤਰਾਲਾ ਨੇ 8 ਸਤੰਬਰ ਤੋਂ 25 ਸਤੰਬਰ, 2020 ਤੱਕ ਅਧਿਆਪਕਾਂ ਨੂੰ ਸਨਮਾਨਿਤ ਕਰਨ ਅਤੇ ਨਵੀਂ ਸਿੱਖਿਆ ਨੀਤੀ 2020 ਨੂੰ ਅੱਗੇ ਲਿਜਾਣ ਲਈ ਸ਼ਿਕਸ਼ਕ ਪਰਵ ਦਾ ਆਯੋਜਨ ਕੀਤਾ।
ਈਸੀਸੀਈ ਤੇ ਸੈਸ਼ਨ ਦਾ ਸੰਚਾਲਨ ਐਨ ਸੀ ਈ ਆਰ ਟੀ ਦੀ ਐਸੋਸੀਏਟ ਪ੍ਰੋਫੈਸਰ ਡਾ. ਰੋਮਿਲਾ ਸੋਨੀ ਨੇ ਕੀਤਾ। ਅੰਬੇਡਕਰ ਯੂਨੀਵਰਸਿਟੀ ਦੀ ਡਾ. ਵੇਨਿਤਾ ਕੌਲ, ਐਨਸੀਈਆਰਟੀ ਦੀ ਪ੍ਰੋਫੈਸਰ ਸੁਨੀਤੀ ਸਨਵਾਲ ਅਤੇ ਦੱਖਣੀ ਸਿੱਕਮ ਜਿਲੇ ਦੇ ਕੇਵਜਿੰਗ ਸਥਿਤ ਸਰਕਾਰੀ ਸੀਨੀਅਰ ਸੈਕੰਡਰੀ ਸਕੂਲ ਦੇ ਪ੍ਰਿੰਸੀਪਲ ਸ਼੍ਰੀ ਮੋਤੀਲਾਲ ਕੋਇਰਲਾ ਵਿੱਚ ਸ਼ਾਮਲ ਸਨ।
ਪ੍ਰੋ: ਸੁਨੀਤੀ ਨੇ ਈਸੀਸੀਈ ਦੇ ਸੰਬੰਧ ਵਿੱਚ ਨਵੀਂ ਰਾਸ਼ਟਰੀ ਸਿੱਖਿਆ ਨੀਤੀ 2020 ਦੀਆਂ ਸਿਫ਼ਾਰਸ਼ਾਂ ਦੀ ਵਿਆਖਿਆ ਕਾਰਦਿਆਂ ਚਰਚਾ ਦੀ ਸ਼ੁਰੂਆਤ ਕੀਤੀ। ਚਰਚਾ ਨੂੰ ਅੱਗੇ ਵਧਾਉਂਦਿਆਂ ਉਨ੍ਹਾਂ ਗਰਭ ਦੀ ਸਥਿਤੀ ਤੋਂ ਲੈ ਕੇ ਬੱਚੇ ਦੇ 2 ਸਾਲ ਦੀ ਉਮਰ ਤਕ ਦੀ ਜ਼ਿੰਦਗੀ ਦੇ ਸ਼ੁਰੂਆਤੀ ਸਾਲਾਂ ਵਿਚ ਪੋਸ਼ਣ ਦੀ ਮਹੱਤਤਾ ਬਾਰੇ ਗੱਲ ਕੀਤੀ। ਉਨ੍ਹਾਂ ਨੇ ਪੋਸ਼ਣ, ਸਿਹਤ ਅਤੇ ਸਿਖਲਾਈ ਦੇ ਵਿਚਕਾਰ ਸਬੰਧਾਂ ਨੂੰ ਹੋਰ ਵਿਸਥਾਰ ਨਾਲ ਦੱਸਿਆ। ਜ਼ਿੰਦਗੀ ਦੇ 2 ਸਾਲਾਂ ਦੇ ਸ਼ੁਰੂ ਵਿੱਚ ਬੱਚੇ ਦੇ ਤੇਜ਼ ਵਿਕਾਸ ਬਾਰੇ ਵੀ ਵਿਸਥਾਰ ਨਾਲ ਦੱਸਿਆ ਗਿਆ। ਬੁਲਾਰੇ ਨੇ ਇਸ ਗੱਲ ਤੇ ਵੀ ਜ਼ੋਰ ਦਿੱਤਾ ਕਿ ਖੋਜ ਅਧਿਐਨਾਂ ਤੋਂ ਇਸ ਗੱਲ ਦਾ ਪਤਾ ਚਲਦਾ ਹੈ ਕਿ ਬੱਚੇ ਦੀ ਜਿੰਦਗੀ ਦੇ ਸ਼ੁਰੂਆਤੀ ਸਾਲਾਂ ਵਿੱਚ ਪੋਸ਼ਣ ਦਾ ਉਸਦੀ ਸਿਹਤ ਅਤੇ ਬਾਅਦ ਦੇ ਸਾਲਾਂ ਵਿੱਚ ਅਕਾਦਮਿਕ ਕਾਰਗੁਜ਼ਾਰੀ ਨਾਲ ਮਹੱਤਵਪੂਰਣ ਸਬੰਧ ਹੁੰਦਾ ਹੈ।
ਡਾ ਕੌਲ ਨੇ ਐਨਈਪੀ ਨੂੰ ਲਾਗੂ ਕੀਤੇ ਜਾਣ ਵਾਲੇ ਕੇਂਦਰਤ ਖੇਤਰਾਂ ਦੀ ਵਿਆਖਿਆ ਕੀਤੀ ਅਤੇ ਅੱਗੇ ਜ਼ੋਰ ਦੇ ਕੇ ਕਿਹਾ ਕਿ ਸ਼ੁਰੂਆਤੀ ਪੜਾਅ 'ਤੇ ਅਕਾਦਮਿਕ ਕੁਸ਼ਲਤਾਵਾਂ ਦੇ ਵਿਕਾਸ ਦੇ ਨਾਲ-ਨਾਲ ਬੱਚਿਆਂ ਵਿਚ ਸਮਾਜਿਕਤਾ ਦੇ ਹੁਨਰ ਦਾ ਵਿਕਾਸ ਅਰਥਾਤ ਸਮਾਜਕ ਤੌਰ ਤੇ ਮੇਲ ਮਿਲਾਪ ਦਾ ਕੁਸ਼ਲ ਵਿਕਾਸ ਮਹੱਤਵਪੂਰਨ ਹੈ। ਗੁਣਵੱਤਾ ਭਰਪੂਰ ਈ ਸੀ ਸੀ ਈ ਪ੍ਰਦਾਨ ਕਰਨ ਵਿੱਚ ਕਮਿਉਨਿਟੀ ਪੱਧਰ 'ਤੇ ਵਕਾਲਤ ਅਤੇ ਮਾਪਿਆਂ ਦੀ ਭੂਮਿਕਾ' ਤੇ ਉੱਚਿਤ ਤੌਰ 'ਤੇ ਵੀ ਕਾਫੀ ਜ਼ੋਰ ਦਿੱਤਾ ਗਿਆ। ਵਿਕਾਸ ਪੱਖੋਂ ਉਚਿਤ ਸੱਮਗਰੀ ਅਤੇ ਪੜਾਉਣ ਦੀ ਕਲਾ ਦੇ ਮਹੱਤਵ ਬਾਰੇ ਦਸਦਿਆਂ ਬੁਲਾਰੇ ਨੇ ਬੱਚਿਆਂ ਲਈ ਅਨੰਦਮਈ, ਖੇਡ ਅਧਾਰਤ ਅਤੇ ਦਿਲਚਸਪੀ ਅਧਾਰਤ ਗਤੀਵਿਧੀਆਂ ਦੀਆਂ ਮਿਸਾਲਾਂ ਦੇ ਕੇ ਚਾਨਣਾ ਪਾਇਆ। ਡਾ. ਕੌਲ ਨੇ ਐਨਈਪੀ 2020 ਦੀ ਸ਼ਲਾਘਾ ਕਰਦਿਆਂ ਕਿਹਾ ਕਿ ਪਾਠਕ੍ਰਮ ਦਾ ਉੱਪਰਲਾ ਵਿਸਥਾਰ ਪ੍ਰੀ-ਸਕੂਲ ਤੋਂ ਗ੍ਰੇਡ 1 ਤੱਕ ਦੇ ਬੱਚਿਆਂ ਦੇ ਸੁਖਾਲੇ ਪਰਿਵਰਤਨ ਬਹੁਤ ਪ੍ਰਭਾਵਸ਼ਾਲੀ ਹੋਵੇਗਾ।
ਦੱਖਣੀ ਸਿੱਕਮ ਜਿਲੇ ਦੇ ਕੇਵਜਿੰਗ ਸਥਿਤ ਸਰਕਾਰੀ ਸੀਨੀਅਰ ਸੈਕੰਡਰੀ ਸਕੂਲ ਦੇ ਪ੍ਰਿੰਸੀਪਲ ਸ਼੍ਰੀ ਮੋਤੀ ਲਾਲ ਕੋਇਰਾਲਾ ਨੇ ਈਸੀਸੀਈ ਦੇ ਤਹਿਤ ਬੱਚਿਆਂ ਨੂੰ ਕਿਰਿਆਸ਼ੀਲ, ਫਿੱਟ ਅਤੇ ਪੜਾਈ ਲਈ ਤਿਆਰ ਰੱਖਣ ਲਈ ਸ਼ਿਸ਼ੂ ਯੋਗਾ ਵਰਗੀਆਂ ਨਵੀਨਤਾਵਾਂ ਅਤੇ ਗਤੀਵਿਧੀਆਂ ਬਾਰੇ ਆਪਣੇ ਵਿਚਾਰ ਸਾਂਝੇ ਕੀਤੇ। ਸ਼੍ਰੀ ਕੋਇਰਾਲਾ ਨੇ ਦੱਸਿਆ ਕਿ ਬੱਚਿਆਂ ਨੂੰ ਸਕੂਲ ਵਿਚ ਖਿਡੌਣੇ, ਖੇਡਣ ਦੇ ਸਮਾਨ, ਕਿਤਾਬਾਂ ਅਤੇ ਪ੍ਰਿੰਟ ਰਿੱਚ ਕਲਾਸਰੂਮ ਮੁਹੱਈਆ ਕਰਵਾਏ ਜਾਂਦੇ ਹਨ ਤਾਂ ਜੋ ਬੱਚੇ ਆਨੰਦ ਭਰਪੂਰ ਤਰੀਕੇ ਨਾਲ ਵਿਦਿਅਕ ਗਤੀਵਿਧੀਆਂ ਨਾਲ ਜੁੜਨ। ਉਨ੍ਹਾਂ ਇਸ ਗੱਲ ਤੇ ਜ਼ੋਰ ਦਿੱਤਾ ਕਿ ਇਹ ਗਤੀਵਿਧੀਆਂ ਬੱਚਿਆਂ ਨੂੰ ਸਕੂਲ ਵੱਲ ਖਿੱਚਣ ਵਿੱਚ ਸਹਾਇਤਾ ਕਰਨਗੀਆਂ ਜਿਸ ਨਾਲ ਸਕੂਲਾਂ ਵਿੱਚ ਦਾਖਲਾ ਵਧਾਉਣ ਵਿੱਚ ਸਹਾਇਤਾ ਮਿਲਗੀ।
ਡਾ. ਸੇਨਾਪਤੀ ਨੇ ਆਪਣੀਆਂ ਸਮਾਪਤੀ ਟਿੱਪਣੀਆਂ ਵਿੱਚ ਕਾਰਵਾਈ ਦਾ ਸੰਖੇਪ ਪੇਸ਼ ਕੀਤਾ ਅਤੇ ਵਿਸਥਾਰ ਨਾਲ ਦੱਸਿਆ ਕਿ ਨਵੀਂ ਸਿੱਖਿਆ ਨੀਤੀ 2020 ਭਾਰਤੀ ਸਭਿਆਚਾਰ ਨੂੰ ਅਮੀਰ ਬਣਾਉਣ ਵਿਚ ਮਦਦ ਕਰੇਗੀ ਜੋ ਕਿ ਈਸੀਸੀਈ ਦੇ ਪੜਾਅ ਤੋਂ ਹੀ ਕਦਰਾਂ ਕੀਮਤਾਂ ਨੂੰ ਪ੍ਰਤੀਬਿੰਬਤ ਕਰਦੀ ਹੈ।
-----------------------------------------------------
ਐਮਸੀ / ਏਕੇਜੇ / ਏਕੇ
(Visitor Counter : 120
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
2 ਕਰੋੜ ਲਖਪਤੀ ਦੀਦੀ ਬਣਾਉਣ ਦਾ ਟੀਚਾ; ਮਹਿਲਾ ਸਵੈ-ਸਹਾਇਤਾ ਸਮੂਹ ਡ੍ਰੋਨ ਦੀ ਉਡਾਣ ਨੂੰ ਸ਼ਕਤੀ ਪ੍ਰਦਾਨ ਕਰਨਗੇ: ਪ੍ਰਧਾਨ ਮੰਤਰੀ
ਅੱਜ 77ਵੇਂ ਸੁਤੰਤਰਤਾ ਦਿਵਸ 'ਤੇ ਲਾਲ ਕਿਲ੍ਹੇ ਦੀ ਫ਼ਸੀਲ ਤੋਂ ਰਾਸ਼ਟਰ ਨੂੰ ਸੰਬੋਧਿਤ ਕਰਦੇ ਹੋਏ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਸਰਕਾਰ ਪਿੰਡਾਂ ਵਿੱਚ 2 ਕਰੋੜ 'ਲਖਪਤੀ ਦੀਦੀਆਂ' ਬਣਾਉਣ ਦੇ ਉਦੇਸ਼ ਨਾਲ ਔਰਤਾਂ ਦੇ ਸਵੈ-ਸਹਾਇਤਾ ਸਮੂਹਾਂ  ਨਾਲ ਕੰਮ ਕਰ ਰਹੀ ਹੈ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਅੱਜ 10 ਕਰੋੜ ਔਰਤਾਂ ਮਹਿਲਾ ਸਵੈ-ਸਹਾਇਤਾ ਸਮੂਹਾਂ ਨਾਲ ਜੁੜੀਆਂ ਹੋਈਆਂ ਹਨ। "ਪਿੰਡਾਂ ਵਿੱਚ ਅੱਜ ਬੈਂਕ ਵਿੱਚ, ਆਂਗਣਵਾੜੀ ਵਿੱਚ ਅਤੇ ਦਵਾਈਆਂ ਦੇਣ ਲਈ ਇੱਕ ਦੀਦੀ ਮਿਲ ਸਕਦੀ ਹੈ।"
ਪ੍ਰਧਾਨ ਮੰਤਰੀ ਨੇ ਖੇਤੀ-ਤਕਨੀਕ ਬਾਰੇ ਗੱਲ ਕੀਤੀ ਅਤੇ ਗ੍ਰਾਮੀਣ ਵਿਕਾਸ ਵਿੱਚ ਵਿਗਿਆਨ ਅਤੇ ਟੈਕਨੋਲੋਜੀ ਦੀਆਂ ਸੰਭਾਵਨਾਵਾਂ ਨੂੰ ਵਰਤਣ 'ਤੇ ਜ਼ੋਰ ਦਿੱਤਾ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ 15,000 ਮਹਿਲਾ ਸਵੈ-ਸਹਾਇਤਾ ਸਮੂਹਾਂ ਨੂੰ ਡ੍ਰੋਨ ਚਲਾਉਣ ਅਤੇ ਮੁਰੰਮਤ ਕਰਨ ਲਈ ਕਰਜ਼ਾ ਅਤੇ ਟ੍ਰੇਨਿੰਗ ਦਿੱਤੀ ਜਾਵੇਗੀ। ਪ੍ਰਧਾਨ ਮੰਤਰੀ ਨੇ ਕਿਹਾ, “ਡ੍ਰੋਨ ਕੀ ਉਡਾਨ” ਇਨ੍ਹਾਂ ਔਰਤਾਂ ਦੇ ਸਵੈ-ਸਹਾਇਤਾ ਸਮੂਹਾਂ ਦੁਆਰਾ ਕੀਤੀ ਜਾਵੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਕਨੈਕਟੀਵਿਟੀ ਵਿੱਚ ਹੀ ਦੇਸ਼ ਦੀ ਸਮ੍ਰਿੱਧੀ ਨਿਹਿਤ ਹੈ ਅਤੇ ਇਹ ਸਾਡੀਆਂ ਪ੍ਰਾਥਮਿਕਤਾਵਾਂ ਵਿੱਚ ਸਭ ਤੋਂ ਉੱਪਰ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ ਨੇ ਖਜਾਨੀ ਵਿਧਾਨ ਸਭਾ ਹਲਕੇ ਵਿੱਚ ਬੇਲਘਾਟ ਤੋਂ ਸਿਕਰੀਗੰਜ ਦੀ ਅੱਠ ਕਿਲੋਮੀਟਰ ਲੰਬੀ ਸੜਕ ਨੂੰ ਚੌੜਾ ਕਰਨ ਦਾ ਕੰਮ ਪੂਰਾ ਹੋ ਜਾਣ ’ਤੇ ਉਸ ਖੇਤਰ ਦੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ। ਸ਼੍ਰੀ ਮੋਦੀ, ਸੰਤ ਕਬੀਰ ਨਗਰ ਤੋਂ ਸਾਂਸਦ ਸ਼੍ਰੀ ਪ੍ਰਵੀਣ ਨਿਸ਼ਾਦ ਦੇ ਉਸ ਟਵੀਟ ਦਾ ਜਵਾਬ ਦੇ ਰਹੇ ਸਨ, ਜਿਸ ਵਿੱਚ ਸ਼੍ਰੀ ਨਿਸ਼ਾਦ ਨੇ ਉਪਰੋਕਤ ਸੜਕ ਨੂੰ ਚੌੜਾ ਕੀਤੇ ਜਾਣ ਬਾਰੇ ਜਾਣਕਾਰੀ ਦਿੱਤੀ ਹੈ।
ਸ਼੍ਰੀ ਮੋਦੀ ਨੇ ਇਹ ਵੀ ਕਿਹਾ ਕਿ ਕਨੈਕਟੀਵਿਟੀ ਵਿੱਚ ਹੀ ਦੇਸ਼ ਦੀ ਸਮ੍ਰਿੱਧੀ ਹੈ ਅਤੇ ਇਹ ਸਾਡੀਆਂ ਪ੍ਰਾਥਮਿਕਤਾਵਾਂ ਵਿੱਚ ਸਭ ਤੋਂ ਉਪਰ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਬਹੁਤ-ਬਹੁਤ ਵਧਾਈ। ਕਨੈਕਟੀਵਿਟੀ ਵਿੱਚ ਹੀ ਦੇਸ਼ ਦੀ ਸਮ੍ਰਿੱਧੀ ਨਿਹਿਤ ਹੈ ਅਤੇ ਇਹ ਸਾਡੀਆਂ ਪ੍ਰਾਥਮਿਕਤਾਵਾਂ ਵਿੱਚ ਸਭ ਤੋਂ ਉੱਪਰ ਹੈ।”
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਭਾਰਤੀ ਰੇਲਵੇ ਨੂੰ ਊਰਜਾ ਦੇ ਮਾਮਲੇ ਵਿੱਚ ਆਤਮ ਨਿਰਭਰ ਬਣਾਉਣ ਲਈ ਭਾਰਤ ਅਤੇ ਬ੍ਰਿਟੇਨ ਦਰਮਿਆਨ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਮੰਤਰੀ ਮੰਡਲ ਨੇ ਭਾਰਤੀ ਰੇਲਵੇ ਨੂੰ ਊਰਜਾ ਵਿੱਚ ਆਤਮ ਨਿਰਭਰ ਬਣਾਉਣ ਲਈ ਅੰਤਰਰਾਸ਼ਟਰੀ ਵਿਕਾਸ ਵਿਭਾਗ  ਨਾਲ ਸਹਿਮਤੀ ਪੱਤਰ ’ਤੇ 02.12.2019 ਨੂੰ ਹਸਤਾਖ਼ਰ ਕੀਤੇ ਜਾਣ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ।
ਲਾਗੂਕਰਨ ਰਣਨੀਤੀ ਅਤੇ ਟੀਚੇ
ਰੇਲਵੇ ਮੰਤਰਾਲੇ ਨੇ ਭਾਰਤੀ ਰੇਲਵੇ ਨੂੰ ਊਰਜਾ ਮਾਮਲੇ ਵਿੱਚ ਆਤਮ ਨਿਰਭਰ ਬਣਾਉਣ ਲਈ ਅੰਤਰਰਾਸ਼ਟਰੀ ਵਿਕਾਸ ਵਿਭਾਗ ਦੇ ਨਾਲ ਨਿਮਨਲਿਖਿਤ ਸਮਝੌਤਾ ਕੀਤਾ ਹੈ:-
a. ਦੋਵੇਂ ਪੱਖ ਭਾਰਤੀ ਰੇਲਵੇ ਨੂੰ ਊਰਜਾ ਸਮਰੱਥ ਅਤੇ ਊਰਜਾ ਮਾਮਲੇ ਵਿੱਚ ਆਤਮ ਨਿਰਭਰ ਬਣਾਉਣ ਦੇ ਪ੍ਰਯਤਨ ਵਿੱਚ ਕੀਤੀਆਂ ਜਾਣ ਵਾਲੀਆਂ ਗਤੀਵਿਧੀਆਂ ਦੀ ਸੰਭਾਵਨਾ ’ਤੇ ਸਹਿਮਤ ਹੋਏ ਹਨ ।
- ਦੋਨਾਂ ਵਿੱਚੋਂ ਹਰ ਇੱਕ ਸਾਂਝੀਦਾਰ ਸਮੇਂ- ਸਮੇਂ ’ਤੇ ਆਪਣੇ ਦੇਸ਼ ਵਿੱਚ ਮੌਜੂਦ ਕਾਨੂੰਨ, ਨਿਯਮ, ਰੈਗੂਲੇਸ਼ਨਾਂ ਅਤੇ ਰਾਸ਼ਟਰੀ ਨੀਤੀਆਂ ਦੇ ਤਹਿਤ ਭਾਰਤੀ ਰੇਲਵੇ ਨੂੰ ਊਰਜਾ ਸਮਰੱਥ ਅਤੇ ਊਰਜਾ ਮਾਮਲੇ ਵਿੱਚ ਆਤਮ ਨਿਰਭਰ ਬਣਾਉਣ ਦੀ ਦਿਸ਼ਾ ਵਿੱਚ ਜ਼ਰੂਰੀ ਕਦਮ ਉਠਾਏਗਾ।
- ਦੋਵੇਂ ਪੱਖ ਭਾਰਤੀ ਰੇਲਵੇ ਲਈ ਊਰਜਾ ਯੋਜਨਾ ਜਿਵੇਂ ਕਿ ਸੌਰ ਅਤੇ ਪਵਨ ਊਰਜਾ ਖੇਤਰ, ਊਰਜਾ ਸਮਰੱਥਾ ਪਿਰਤਾਂ ਅਭਿਆਸਾਂ ਨੂੰ ਅਪਣਾਉਣ, ਈਧਣ ਕੁਸ਼ਲਤਾ ਹਾਸਲ ਕਰਨ, ਇਲੈਕਟ੍ਰਿਕ ਵੀਕਲ ਚਾਰਜਿੰਗ ਇਨਫਰਾਸਟਰਕਚਰ ਬਣਾਉਣ, ਬੈਟਰੀ ਨਾਲ ਸੰਚਾਲਿਤ ਸ਼ੰਟਿੰਗ ਲੋਕੋਮੇਟਿਵ ਆਦਿ ’ਤੇ ਸਹਿਮਤ ਹਨ। ਦੋਹਾਂ ਧਿਰਾਂ ਵੱਲੋਂ ਸਿਖਲਾਈ ਪ੍ਰੋਗਰਾਮ, ਉਦਯੋਗਿਕ ਦੌਰੇ, ਫੀਲਡ ਦੌਰੇ ਜਾਂ ਸਹਿਯੋਗ ਦੇ ਕਿਸੇ ਹੋਰ ਰੂਪ ਵਰਗੀ ਵਿਕਾਸ ਸਮਰੱਥਾ ਵਧਾਉਣ ’ਤੇ ਲਿਖਤੀ ਰੂਪ ਵਿੱਚ ਪ੍ਰਵਾਨਗੀ ਦਿੱਤੀ ਜਾ ਸਕਦੀ ਹੈ।
d. ਸਾਂਝੀਦਾਰ ਇਸ ਸਹਿਮਤੀ ਪੱਤਰ ਦੇ ਤਹਿਤ ਉਚਿਤ ਤਰੀਕੇ ਨਾਲ ਗਤੀਵਿਧੀਆਂ ਦੇ ਸੰਚਾਲਨ ਵਿੱਚ ਸਹਿਯੋਗ ਕਰਨਗੇ। ਇਸ ਸਮਝੌਤੇ ਵਿੱਚ ਅਜਿਹਾ ਕੁਝ ਵੀ ਨਹੀਂ ਹੋਵੇਗਾ ਜੋ ਸਾਂਝੀਦਾਰਾਂ ਦਰਮਿਆਨ ਸਹਿਯੋਗ ਦੀ ਮੌਜੂਦਾ ਅਤੇ ਭਾਵੀ ਵਿਵਸਥਾ ਨੂੰ ਨੁਕਸਾਨ ਪਹੁੰਚਾ ਸਕੇ।
- ਸਾਂਝੀਦਾਰ ਇਸ ਸਹਿਮਤੀ ਪੱਤਰ ਵਿੱਚ ਜਾਂ ਇਸ ਦੇ ਕੁਝ ਹਿੱਸੇ ਵਿੱਚ ਬਦਲਾਅ ਜਾਂ ਸੋਧ ਲਈ ਲਿਖਤੀ ਬੇਨਤੀ ਕਰ ਸਕਦੇ ਹਨ। ਇਸ ਵਿੱਚ ਕੀਤਾ ਗਿਆ ਕੋਈ ਵੀ ਬਦਲਾਅ ਸੋਧੇ ਗਏ ਸਹਿਮਤੀ ਪੱਤਰ ਦਾ ਹਿੱਸਾ ਹੋਵੇਗਾ। ਇਹ ਬਦਲਾਅ ਜਾਂ ਸੋਧਾਂ ਸਾਂਝੀਦਾਰਾਂ ਦੁਆਰਾ ਤੈਅ ਕੀਤੀ ਗਈ ਮਿਤੀ ਤੋਂ ਲਾਗੂ ਮੰਨੇ ਜਾਣਗੇ।
- ਸਹਿਮਤੀ ਪੱਤਰ ਦੋਹਾਂ ਪਾਰਟੀਆਂ ਦੇ ਅਧਿਕਾਰਿਤ ਪ੍ਰਤੀਨਿਧੀਆਂ ਦੁਆਰਾ ਹਸਤਾਖਰ ਕੀਤੇ ਜਾਣ ਦੇ ਬਾਅਦ ਤੋਂ ਲਾਗੂ ਹੋਵੇਗਾ ਅਤੇ ਕੋਈ ਵੀ ਪਾਰਟੀ ਦੂਜੀ ਪਾਰਟੀ ਨੂੰ ਲਿਖਤੀ ਪੱਤਰ ਵਿਵਹਾਰ ਦੇ ਜ਼ਰੀਏ ਸਮਝੌਤੇ ਨੂੰ ਰੱਦ ਕਰ ਸਕਦੀ ਹੈ । ਅਜਿਹੇ ਵਿੱਚ, ਸਮਝੌਤੇ ਦਾ ਰੱਦ ਹੋਣਾ ਦੂਜੇ ਪੱਖ ਨੂੰ ਲਿਖਤੀ ਵਿੱਚ ਜਾਣਕਾਰੀ ਮਿਲਣ ਦੇ ਛੇ ਮਹੀਨੇ ਦੇ ਬਾਅਦ ਤੋਂ ਲਾਗੂ ਮੰਨਿਆ ਜਾਵੇਗਾ।
g. ਸਹਿਮਤੀ ਪੱਤਰ ਦੇ ਰੱਦ ਹੋਣ ਦਾ ਅਸਰ ਉਨ੍ਹਾਂ ਪ੍ਰੋਜੈਕਟਾਂ ਅਤੇ / ਜਾਂ ਪ੍ਰੋਗਰਾਮਾਂ ’ਤੇ ਨਹੀਂ ਹੋਵੇਗਾ ਜਿੰਨ੍ਹਾਂ ’ਤੇ ਸਮਝੌਤਾ ਰੱਦ ਹੋਣ ਦੀ ਤਾਰੀਖ਼ ਤੋਂ ਪਹਿਲਾਂ ਹੀ ਸਾਂਝੀਦਾਰਾਂ ਵਿੱਚ ਸਹਿਮਤੀ ਬਣ ਗਈ ਸੀ ਅਤੇ ਇਹ ਸਹਿਯੋਗ ਜਾਰੀ ਰਹੇਗਾ।
ਸਾਂਝੀਦਾਰਾਂ ਦਰਮਿਆਨ ਕਿਸੇ ਵੀ ਤਰ੍ਹਾਂ ਦੇ ਵਿਵਾਦ ਜਾਂ ਮਤਭੇਦ ਆਪਸੀ ਵਿਚਾਰ-ਵਟਾਂਦਰੇ ਅਤੇ ਗੱਲਬਾਤ ਨਾਲ ਸੁਲਝਾਏ ਜਾਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਆਈਸਲੈਂਡ ਦੇ ਪ੍ਰਧਾਨ ਮੰਤਰੀ ਨਾਲ ਮੁਲਾਕਾਤ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਕੋਪਨਹੈਗਨ ਵਿੱਚ ਦੂਸਰੇ ਇੰਡੀਆ-ਨੌਰਡਿਕ ਸਮਿਟ ਤੋਂ ਹਟਕੇ ਆਈਸਲੈਂਡ ਦੀ ਪ੍ਰਧਾਨ ਮੰਤਰੀ ਕਾਰਟਿਨ ਜੈਕਬਸਡੌਟਿਰ ਨਾਲ ਦੁਵੱਲੀ ਮੀਟਿੰਗ ਕੀਤੀ।
ਦੋਹਾਂ ਪ੍ਰਧਾਨ ਮੰਤਰੀਆਂ ਨੇ ਅਪ੍ਰੈਲ, 2018 ਵਿੱਚ ਸਟਾਕਹੋਮ ਵਿੱਚ ਪਹਿਲੇ ਭਾਰਤ-ਨੌਰਡਿਕ ਸੰਮੇਲਨ ਦੌਰਾਨ ਆਪਣੀ ਪਹਿਲੀ ਮੁਲਾਕਾਤ ਨੂੰ ਗਰਮਜੋਸ਼ੀ ਨਾਲ ਯਾਦ ਕੀਤਾ। ਉਨ੍ਹਾਂ ਨੋਟ ਕੀਤਾ ਕਿ ਇਸ ਸਾਲ ਦੋਵੇਂ ਦੇਸ਼ ਕੂਟਨੀਤਕ ਸਬੰਧਾਂ ਦੀ ਸਥਾਪਨਾ ਦੀ 50ਵੀਂ ਵਰ੍ਹੇਗੰਢ ਦਾ ਜਸ਼ਨ ਮਨਾ ਰਹੇ ਹਨ।
ਦੋਹਾਂ ਨੇਤਾਵਾਂ ਨੇ ਵਿਸ਼ੇਸ਼ ਤੌਰ 'ਤੇ ਭੂ-ਤਾਪ ਊਰਜਾ, ਨੀਲੀ ਅਰਥਵਿਵਸਥਾ, ਆਰਕਟਿਕ, ਅਖੁੱਟ ਊਰਜਾ, ਮੱਛੀ ਪਾਲਣ, ਫੂਡ ਪ੍ਰੋਸੈੱਸਿੰਗ, ਡਿਜੀਟਲ ਯੂਨੀਵਰਸਿਟੀਆਂ ਅਤੇ ਸੱਭਿਆਚਾਰ ਸਮੇਤ ਸਿੱਖਿਆ ਦੇ ਖੇਤਰਾਂ ਵਿੱਚ ਆਰਥਿਕ ਸਹਿਯੋਗ ਨੂੰ ਹੋਰ ਮਜ਼ਬੂਤ ਕਰਨ ਦੇ ਤਰੀਕਿਆਂ 'ਤੇ ਚਰਚਾ ਕੀਤੀ। ਭੂ-ਤਾਪ ਊਰਜਾ, ਖਾਸ ਤੌਰ 'ਤੇ, ਇੱਕ ਅਜਿਹਾ ਖੇਤਰ ਹੈ ਜਿੱਥੇ ਆਈਸਲੈਂਡ ਦੀ ਵਿਸ਼ੇਸ਼ ਮੁਹਾਰਤ ਹੈ ਅਤੇ ਦੋਵੇਂ ਧਿਰਾਂ ਇਸ ਖੇਤਰ ਵਿੱਚ ਦੋਵਾਂ ਦੇਸ਼ਾਂ ਦੀਆਂ ਯੂਨੀਵਰਸਿਟੀਆਂ ਦਰਮਿਆਨ ਸਹਿਯੋਗ 'ਤੇ ਜ਼ੋਰ ਦਿੰਦੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਲਿੰਗ ਸਮਾਨਤਾ ਨੂੰ ਹੁਲਾਰਾ ਦੇਣ ਲਈ ਪ੍ਰਧਾਨ ਮੰਤਰੀ ਜੈਕਬਸਡੌਟਿਰ ਦੇ ਨਿਜੀ ਯਤਨਾਂ ਦੀ ਸ਼ਲਾਘਾ ਕੀਤੀ ਅਤੇ ਇਸ ਸਬੰਧ ਵਿੱਚ ਭਾਰਤ ਦੀ ਤਰੱਕੀ ਬਾਰੇ ਉਨ੍ਹਾਂ ਨੂੰ ਜਾਣਕਾਰੀ ਦਿੱਤੀ।
ਭਾਰਤ - ਈਐੱਫਟੀਏ ਵਪਾਰ ਗੱਲਬਾਤ ਨੂੰ ਤੇਜ਼ ਕਰਨ 'ਤੇ ਵੀ ਚਰਚਾ ਕੀਤੀ ਗਈ।
ਖੇਤਰੀ ਅਤੇ ਆਲਮੀ ਘਟਨਾਕ੍ਰਮ 'ਤੇ ਵੀ ਚਰਚਾ ਹੋਈ।
ਪ੍ਰਧਾਨ ਮੰਤਰੀ ਦਫਤਰ
ਬਿਲ ਗੇਟਸ ਨੇ ਟੀਕੇ ਦੀਆਂ 200 ਕਰੋੜ ਖੁਰਾਕਾਂ ਦੇ ਅੰਕੜੇ ਨੂੰ ਪਾਰ ਕਰਨ ਦੇ ਲਈ ਪ੍ਰਧਾਨ ਮੰਤਰੀ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਨੇ ਵਿਗਿਆਨੀਆਂ, ਡਾਕਟਰਾਂ ਅਤੇ ਨਰਸਾਂ ਦੇ ਸਮੂਹਿਕ ਪ੍ਰਯਤਨਾਂ ਦੀ ਸਰਾਹਨਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਦੇ ਟੀਕਾਕਰਣ ਅਭਿਯਾਨ ਨੂੰ ਹੁਲਾਰਾ ਦੇਣ ਵਿੱਚ ਵਿਗਿਆਨੀਆਂ, ਡਾਕਟਰਾਂ ਅਤੇ ਨਰਸਾਂ ਦੇ ਸਮੂਹਿਕ ਪ੍ਰਯਤਨਾਂ ਦੀ ਸਰਾਹਨਾ ਕੀਤੀ ਹੈ।
ਪ੍ਰਧਾਨ ਮੰਤਰੀ ਨੇ ਬਿਲ ਗੇਟਸ ਦੇ ਵਧਾਈ ਸੰਦੇਸ਼ ਵਾਲੇ ਟਵੀਟ ਦੇ ਜਵਾਬ ਵਿੱਚ ਟਵੀਟ ਕੀਤਾ:
“ਭਾਰਤ ਦਾ ਟੀਕਾਕਰਣ ਅਭਿਯਾਨ ਗਤੀ ਅਤੇ ਪੈਮਾਨੇ ਦੀ ਦ੍ਰਿਸ਼ਟੀ ਤੋਂ ਬਹੁਤ ਬੜਾ ਹੈ। ਇਹ ਅਭਿਯਾਨ ਵਿਗਿਆਨੀਆਂ, ਡਾਕਟਰਾਂ ਅਤੇ ਨਰਸਾਂ ਸਹਿਤ ਕਈ ਲੋਕਾਂ ਦੇ ਸਮੂਹਿਕ ਪ੍ਰਯਤਨਾਂ ਨਾਲ ਸੰਚਾਲਿਤ ਹੋਇਆ ਹੈ। ਨਾਲ ਹੀ, ਭਾਰਤ ਦੇ ਲੋਕਾਂ ਨੇ ਵਿਗਿਆਨ ਵਿੱਚ ਜ਼ਿਕਰਯੋਗ ਭਰੋਸਾ ਜਤਾਇਆ ਹੈ ਅਤੇ ਸਮੇਂ ’ਤੇ ਆਪਣੀਆਂ ਖੁਰਾਕਾਂ ਲਈਆਂ ਹਨ।”
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
51ਵੇਂ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ’  ਲਈ ‘ਗੋਲਡਨ ਪੀਕੌਕ ਐਵਾਰਡ ’ ਦਾ ਐਲਾਨ ਅੱਜ ਸਮਾਪਤੀ ਦੀ ਰਸਮ ਮੌਕੇ ਕੀਤਾ ਜਾਵੇਗਾ
‘ਗੋਲਡਨ ਪੀਕੌਕ’ ਤੇ ਹੋਰ ਪੁਰਸਕਾਰਾਂ ਲਈ 15 ਫ਼ਿਲਮਾਂ ਮੁਕਾਬਲੇ ਦੀ ਦੌੜ ’ਚ
ਅੱਜ ਜਦੋਂ ‘51ਵਾਂ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ’  ਸਮਾਪਤ ਹੋਣ ਜਾ ਰਿਹਾ ਹੈ, ਇਸ ਮੌਕੇ ਅੱਜ 24 ਜਨਵਰੀ, 2021 ਨੂੰ ਪਣਜੀ, ਗੋਆ ’ਚ ਸਮਾਪਤੀ ਦੀ ਰਸਮ ਵੇਲੇ ਬੇਹੱਦ ਚਰਚਿਤ ‘ਗੋਲਡ ਪੀਕੌਕ’ ਐਵਾਰਡ ਦਾ ਐਲਾਨ ਕੀਤਾ ਜਾਵੇਗਾ।
‘ਗੋਲਡਨ ਪੀਕੌਕ’ ਅਤੇ ਹੋਰ ਪੁਰਸਕਾਰਾਂ ਲਈ ਪੂਰੀ ਦੁਨੀਆ ਦੀਆਂ ਬਿਹਤਰੀਨ ਫ਼ੀਚਰ–ਲੰਬੀਆਂ ਗਲਪ ਫ਼ਿਲਮਾਂ ਮੁਕਾਬਲੇ ਦੀ ਦੌੜ ’ਚ ਹਨ।
ਇੱਥੇ ਹੇਠਾਂ ਦਿੱਤੀਆਂ ਪੰਦਰਾਂ ਮਨਮੋਹਕ ਫ਼ਿਲਮਾਂ ਇਸ ਮੁਕਾਬਲੇ ਲਈ ਕਤਾਰ ’ਚ ਹਨ, ਜਿਨ੍ਹਾਂ ਨੇ ਇੱਫੀ ’ਚ ਫਿਲਮ–ਪ੍ਰੇਮੀਆਂ ਦਾ ਖ਼ੂਬ ਮਨੋਰੰਜਨ ਕੀਤਾ ਤੇ ਪ੍ਰੇਰਿਤ ਕੀਤਾ।
1. ਦ ਡੋਮੇਨ, ਦੁਆਰਾ ਟਿਐਗੋ ਗੁਏਡੇਸ 
2. ਇਨਟੂ ਦ ਡਾਰਕਨੈੱਸ, ਦੁਆਰਾ ਐਂਡਰਸ ਰੇਫ਼ਨ 
3. ਫ਼ੈਬਰਰੀ, ਦੁਆਰਾ ਕੇਮਨ ਕੈਲੇਵ 
4. ਮਾਈ ਬੈਸਟ ਪਾਰਟ, ਦੁਆਰਾ ਨਿਕੋਲਸ ਮੌਰੀ 
5. ਆਈ ਨੈਵਰ ਕ੍ਰਾਈ, ਪਿਓਟ੍ਰ ਡੋਮਾਲੇਵਸਕੀ 
6. ਲਾ ਵੈਰੋਨਿਕਾ, ਦੁਆਰਾ ਲਿਓਨਾਰਡੋ ਮੈਡੇਲ 
7. ਲਾਈਟ ਫ਼ਾਰ ਦ ਯੂਥ, ਦੁਆਰਾ ਸ਼ਿਨ ਸੂ–ਵੌਨ 
8. ਰੈੱਡ ਮੂਨ ਟਾਈਡ, ਦੁਆਰਾ ਲੋਇਸ ਪੈਟਿਨੋ 
9. ਡ੍ਰੀਮ ਅਬਾਊਟ ਸੋਹਰਾਬ, ਦੁਆਰਾ ਅਲੀ ਗ਼ੈਵਿਟਨ 
10. ਦ ਡੌਗਜ਼ ਡਿਡਨ’ਟ ਸਲੀਪ ਲਾਸ ਨਾਈਟ, ਦੁਆਰਾ ਰੇਮਿਨ ਰਸੂਲੀ 
11. ਦ ਸਾਇਲੈਂਟ ਫ਼ੌਰੈਸਟ, ਦੁਆਰਾ ਕੋ ਚੇਨ–ਨੀਨ 
12. ਦ ਫ਼ੌਰਗੌਟਨ, ਦੁਆਰਾ ਡਾਰੀਆ ਓਨੀਸ਼ਚੈਂਕੋ 
13. ਬ੍ਰਿੱਜ, ਕ੍ਰਿਪਾਲ ਕੈਲਿਟਾ 
14. ਅ ਡੌਗ ਐਂਡ ਹਿਜ਼ ਮੈਨ, ਦੁਆਰਾ ਸਿਧਾਰਥ ਤ੍ਰਿਪਾਠੀ 
15. ਦਾਏਨ, ਦੁਆਰਾ ਗਨੇਸ਼ ਵਿਨਾਇਕਨ
|
ਰੱਖਿਆ ਮੰਤਰਾਲਾ
|
ਰੱਖਿਆ ਬਜਟ
ਹਥਿਆਰਬੰਦ ਫ਼ੌਜਾਂ  ਅਤੇ ਹਵਾਈ ਸੈਨਾ) ਦੇ ਦੋਨੋਂ ਮਾਲੀਆ  ਅਤੇ ਪੂੰਜੀ ਹੈਡਸ ਦੇ ਕੁਲ ਅਨੁਮਾਨ ਅਤੇ ਨਿਰਧਾਰਿਤ ਰਾਸ਼ੀ ਦਾ ਵੇਰਵਾ ਹੇਠ ਲਿਖੇ ਅਨੁਸਾਰ ਹੈ :—

|
|
Year
|
|
BE
|
|
Projected
|
|
Allocated
|
|
2014-15
|
|
2,84,079.55
|
|
2,10,403.60
|
|
2015-16
|
|
2,62,335.84
|
|
2,27,874.05
|
|
2016-17
|
|
2,69,242.84
|
|
2,33,551.93
|
|
2017-18
|
|
3,37,238.49
|
|
2,41,381.70
|
|
2018-19
|
|
3,68,786.05
|
|
2,58,887.19
|
|
2019-20
|
|
3,71,033.22
|
|
2,84,226.76
|
|
2020-21
|
|
4,03,219.61
|
|
3,01,115.86
|
|
2021-22
|
|
4,49,508.45
|
|
3,24,657.56
ਪੂੰਜੀ ਹੈੱਡ ਤਹਿਤ ਹਥਿਆਰਬੰਦ ਫ਼ੌਜਾਂ  ਅਤੇ ਹਵਾਈ ਸੈਨਾ) ਲਈ ਅਨੁਮਾਨਾਂ ਅਤੇ ਨਿਰਧਾਰਿਤ ਰਾਸ਼ੀ ਹੇਠ ਲਿਖੇ ਅਨੁਸਾਰ ਹੈ :—

|
|
Year
|
|
BE
|
|
Projected
|
|
Allocated
|
|
2014-15
|
|
1,32,597.69
|
|
84,076.95
|
|
2015-16
|
|
1,04,398.76
|
|
86,032.41
|
|
2016-17
|
|
1,09,449.90
|
|
78,731.32
|
|
2017-18
|
|
1,33,126.34
|
|
78,124.04
|
|
2018-19
|
|
1,57,962.78
|
|
83,434.04
|
|
2019-20
|
|
1,56,776.11
|
|
92,014.87
|
|
2020-21
|
|
1,61,849.20
|
|
1,02,432.57
|
|
2021-22
|
|
1,99,553.44
|
|
1,23,000.22
ਉੱਪਰ ਦਿੱਤੇ ਅੰਕੜਿਆਂ ਤੋਂ ਇਹ ਦੇਖਿਆ ਜਾ ਸਕਦਾ ਹੈ ਕਿ ਵਿੱਤ ਮੰਤਰਾਲੇ ਵੱਲੋਂ ਪ੍ਰਾਪਤ ਕੀਤੀ ਗਈ ਨਿਰਧਾਰਿਤ ਰਾਸ਼ੀ ਅਨੁਮਾਨ ਅਨੁਸਾਰ ਨਹੀਂ ਹਨ । ਹਾਲਾਂਕਿ ਖਰਚੇ ਦੀ ਚਾਲ , ਲੰਬਿਤ ਵਚਨਬੱਧ ਦੇਣਦਾਰੀਆਂ ਆਦਿ , ਵਧੀਕ ਫੰਡ ਵਿੱਤੀ ਸਾਲ ਦੇ ਉਚਿਤ ਪੱਧਰਾਂ ਦੌਰਾਨ ਮੰਗੇ ਗਏ ਸਨ । ਹੋਰ ਦੱਸਿਆ ਜਾਂਦਾ ਹੈ ਕਿ ਰੱਖਿਆ ਸੇਵਾਵਾਂ ਦੀ ਸੰਚਾਲਨ ਤਿਆਰੀ ਨਾਲ ਬਿਨਾਂ ਕਿਸੇ ਕਿਸਮ ਦਾ ਸਮਝੌਤਾ ਕੀਤਿਆਂ ਜ਼ਰੂਰੀ ਅਤੇ ਮਹੱਤਵਪੂਰਨ ਸਮਰਥਾਵਾਂ ਨੂੰ ਪ੍ਰਾਪਤ ਕਰਨ ਲਈ ਮੁੜ ਤਰਜੀਹੀਕਰਨ ਵੀ ਕੀਤਾ ਜਾਂਦਾ ਹੈ । ਇਹ ਜਾਣਕਾਰੀ ਰਕਸ਼ਾ ਰਾਜ ਮੰਤਰੀ ਸ਼੍ਰੀ ਸ਼੍ਰੀਪਦ ਨਾਇਕ ਨੇ ਅੱਜ ਰਾਜ ਸਭਾ ਵਿੱਚ ਸ਼੍ਰੀ ਕੇ ਸੀ ਵੇਨੂਗੋਪਾਲ ਅਤੇ ਸ਼੍ਰੀ ਮਲਿਕ ਅਰਜੁਨ ਖੜਗੇ ਵੱਲੋਂ ਪੁੱਛੇ ਗਏ ਸਵਾਲ ਦੇ ਜਵਾਬ ਵਿੱਚ ਸਦਨ ਵਿੱਚ ਰੱਖੀ ।
ਏ ਬੀ ਬੀ / ਐੱਨ ਏ ਐੱਮ ਪੀ ਆਈ / ਕੇ ਏ / ਡੀ ਕੇ / ਐੱਸ ਏ ਵੀ ਵੀ ਵਾਈ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਫਰਾਂਸ ਦੇ ਰਾਸ਼ਟਰਪਤੀ ਇਮੈਨੁਅਲ ਮੈਕਰੋਂ  ਨਾਲ ਟੈਲੀਫੋਨ ’ਤੇ ਗੱਲਬਾਤ ਕੀਤੀ
ਨਵੇਂ ਸਾਲ ਦੇ ਮੌਕੇ ’ਤੇ ਅੱਜ, ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਫਰਾਂਸ ਦੇ ਰਾਸ਼ਟਰਪਤੀ ਸ਼੍ਰੀ ਇਮੈਨੁਅਲ ਮੈਕਰੋਂ ਨਾਲ ਟੈਲੀਫੋਨ ’ਤੇ ਗੱਲਬਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਭਾਰਤ ਦੇ ਲੋਕਾਂ ਅਤੇ ਆਪਣੀ ਤਰਫੋਂ ਰਾਸ਼ਟਰਪਤੀ ਮੈਕਰੋਂ ਨੂੰ ਨਵੇਂ ਸਾਲ ਦੀਆਂ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੱਤੀਆਂ।
ਪ੍ਰਧਾਨ ਮੰਤਰੀ ਨੇ ਰਾਸ਼ਟਰਪਤੀ ਮੈਕਰੋਂ ਨਾਲ ਬਿਆਰਿਟਜ਼ ਅਤੇ ਚੈਂਟਿੱਲੀ ਵਿੱਚ ਹੋਈਆਂ ਆਪਣੀਆਂ ਪਹਿਲੀਆਂ ਬੈਠਕਾਂ ਨੂੰ ਯਾਦ ਕੀਤਾ। ਉਨ੍ਹਾਂ ਨੇ ਭਾਰਤ ਅਤੇ ਫਰਾਂਸ ਦਰਮਿਆਨ ਰਣਨੀਤਕ ਸਾਂਝੇਦਾਰੀ ਨੂੰ ਹੋਰ ਮਜ਼ਬੂਤ ਬਣਾਉਣ ਦੀ ਆਪਣੀ ਪ੍ਰਤੀਬੱਧਤਾ ਦੁਹਰਾਈ। ਉਨ੍ਹਾਂ ਨੇ ਦੋਹਾਂ ਦੇਸ਼ਾਂ ਦਰਮਿਆਨ ਬਹੁਪੱਖੀ ਸਬੰਧਾਂ ਵਿੱਚ ਹੋ ਰਹੀ ਪ੍ਰਗਤੀ ’ਤੇ ਤਸੱਲੀ ਪ੍ਰਗਟਾਈ।
ਦੋਹਾਂ ਨੇਤਾਵਾਂ ਨੇ ਦੁਵੱਲੇ ਸਬੰਧਾਂ ਦੇ ਨਾਲ-ਨਾਲ ਖੇਤਰੀ ਅਤੇ ਗਲੋਬਲ ਹਾਲਾਤ ਸਥਿਤੀਆਂ ਵਿੱਚ ਆਪਸੀ ਹਿਤਾਂ ਨਾਲ ਜੁੜੇ ਕਈ ਮੁੱਦਿਆਂ ’ਤੇ ਵਿਚਾਰ-ਵਟਾਂਦਰਾ ਕੀਤਾ।
ਉਨ੍ਹਾਂ ਨੇ ਦੋਹਾਂ ਦੇਸ਼ਾਂ ਦਰਮਿਆਨ ਰੱਖਿਆ, ਸਿਵਲ ਨਿਊਕਲੀਅਰ ਊਰਜਾ ਅਤੇ ਸੁਮੰਦਰੀ ਸੁਰੱਖਿਆ ਨਾਲ ਜੁੜੇ ਖੇਤਰਾਂ ਸਮੇਤ ਸਰਵਪੱਖੀ ਰਣਨੀਤਕ ਸਹਿਯੋਗ ਨੂੰ ਹੋਰ ਜ਼ਿਆਦਾ ਵਿਆਪਕ ਬਣਾਉਣ ਲਈ ਇੱਕ ਦੂਜੇ ਨਾਲ ਸੰਪਰਕ ਬਣਾਈ ਰੱਖਣ ’ਤੇ ਸਹਿਮਤੀ ਪ੍ਰਗਟ ਕੀਤੀ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਪ੍ਰਸਾਰ ਭਾਰਤੀ ਦੀ ਸੁਲਭ ਅਤੇ ਸਮਾਵੇਸ਼ੀ ਓਲੰਪਿਕਸ ਕਵਰੇਜ ਲੱਖਾਂ ਡਿਜੀਟਲ ਵਿਊਅਰਸ਼ਿਪ ਦੇ ਨਾਲ ਕਾਫ਼ੀ ਸਫ਼ਲ ਰਹੀ
ਟੋਕੀਓ ਓਲੰਪਿਕਸ-2020 ਲਈ ਭਾਰਤੀ ਦਲ ਓਲੰਪਿਕਸ ਵਿੱਚ ਭਾਰਤ ਲਈ ਪਹਿਲੀ ਵਾਰ ਕਈ ਸਫ਼ਲਤਾਵਾਂ ਦਰਜ ਕਰਵਾਉਣ ਦੇ ਬਾਅਦ ਵਾਪਸ ਪਰਤਿਆ। ਇਸ ਬੇਮਿਸਾਲ ਉਪਲਬਧੀ ਨੇ ਨਵੀਨ ਭਾਰਤ ਨੂੰ ਨਵੀਆਂ ਉਮੀਦਾਂ ਦਿੱਤੀਆਂ ਹਨ । ਲੋਕ ਸੇਵਾ ਪ੍ਰਸਾਰਕ ਨੂੰ ਇਹ ਦੱਸਦੇ ਹੋਏ ਪ੍ਰਸੰਨਤਾ ਹੋ ਰਹੀ ਹੈ ਕਿ ਇਸ ਨੇ ਭਾਰਤ ਭਰ ਵਿੱਚ ਸੁਲਭ ਕਵਰੇਜ ਜ਼ਰੀਏ ਹਰੇਕ ਨਾਗਰਿਕ ਤੱਕ ਇਸ ਉਮੀਦ ਨੂੰ ਪਹੁੰਚਾਉਣ ਵਿੱਚ ਇੱਕ ਸਮਾਵੇਸ਼ੀ ਭੂਮਿਕਾ ਨਿਭਾਈ ਹੈ ।
ਜਿੱਥੇ ਸਾਡੇ ਚੈਂਪੀਅਨ ਖਿਡਾਰੀਆਂ ਨੇ ਓਲੰਪਿਕ ਦੇ ਕਈ ਈਵੈਂਟਸ ਵਿੱਚ ਆਪਣੀ ਛਾਪ ਛੱਡੀ , ਪ੍ਰਸਾਰ ਭਾਰਤੀ ਨੇ ਆਪਣੇ ਪ੍ਰਸਾਰਣ ਅਤੇ ਡਿਜੀਟਲ ਪਲੈਟਫਾਰਮ ਰਾਹੀਂ ਟੀਵੀ , ਰੇਡੀਓ ਅਤੇ ਸਮਾਰਟ ਫੋਨ ਦੇ ਜ਼ਰੀਏ ਓਲੰਪਿਕਸ ਵਿੱਚ ਦਰਜ ਸਾਡੀਆਂ ਸਫ਼ਲਤਾਵਾਂ ਦਾ ਸਿੱਧਾ ਪ੍ਰਸਾਰਣ ਘਰ-ਘਰ ਤੱਕ ਪਹੁੰਚਾ ਦਿੱਤਾ।
ਡੀ.ਡੀ. ਸਪੋਰਟਸ ਅਤੇ ਆਕਾਸ਼ਵਾਣੀ ਸਪੋਰਟਸ ਨੈੱਟਵਰਕ ‘ਤੇ ਸੁਲਭ ਇਹ ਕਵਰੇਜ ਸਾਰੇ ਉਮਰ ਸਮੂਹਾਂ, ਜੈਂਡਰ, ਵਰਗ ਅਤੇ ਖੇਤਰਾਂ ਵਿੱਚ ਭਾਰਤੀਆਂ ਦੇ ਦਰਮਿਆਨ ਕਾਫ਼ੀ ਮਕਬੂਲ ਹੋਈ, ਜੋ ਪ੍ਰਸਾਰ ਭਾਰਤੀ ਦੇ ਵਿਵਿਧ ਯੂ-ਟਿਊਬ ਚੈਨਲਾਂ ਅਤੇ ਨਿਊਜ ਔਨ ਏਅਰ ਐਪ ਦੁਆਰਾ ਇਕੱਠੇ ਮਿਲ ਕੇ ਦਰਜ ਲੱਖਾਂ ਡਿਜੀਟਲ ਵਿਊਅਰਸ਼ਿਪ ਤੋਂ ਸਪਸ਼ਟ ਹੈ ।
ਵਿਸ਼ਾਲ ਅੰਕੜਿਆਂ ‘ਤੇ ਇੱਕ ਨਜ਼ਰ;
ਇੱਕ ਜ਼ਿੰਮੇਦਾਰ ਲੋਕ ਸੇਵਾ ਪ੍ਰਸਾਰਕ ਦੇ ਰੂਪ ਵਿੱਚ ਪ੍ਰਸਾਰ ਭਾਰਤੀ ਇਹ ਸੁਨਿਸ਼ਚਿਤ ਕਰਦਾ ਹੈ ਕਿ ਇਸ ਦੀ ਸੁਲਭ ਕਵਰੇਜ ਨਾ ਕੇਵਲ ਉਨ੍ਹਾਂ ਲੋਕਾਂ ਤੱਕ ਇਸ ਦੇ ਕੰਟੈਂਟ ਨੂੰ ਉਪਲਬਧ ਕਰਵਾਏ, ਜੋ ਦੂਰਵਰਤੀ ਖੇਤਰਾਂ ਵਿੱਚ ਰਹਿੰਦੇ ਹਨ ਜਾਂ ਜਿਨ੍ਹਾਂ ਦੇ ਪਾਸ ਸੀਮਿਤ ਸਾਧਨ ਹੈ ਬਲਕਿ ਇਹ ਦਿੱਵਿਯਾਂਗ ਨਾਗਰਿਕਾਂ ਲਈ ਵੀ ਸਰਲਤਾ ਨਾਲ ਸਕੇ। ਓਲੰਪਿਕ ਕਵਰੇਜ ਦੇ ਲਈ , ਪ੍ਰਸਾਰ ਭਾਰਤੀ ਨੇ 14 ਸੰਕੇਤ ਭਾਸ਼ਾ ਕਲਾਕਾਰਾਂ ਨੂੰ ਰੱਖਿਆ, ਜਿਨ੍ਹਾਂ ਨੇ ਸੰਕੇਤ ਭਾਸ਼ਾ ਵਿੱਚ 240 ਘੰਟਿਆਂ ਤੱਕ ਓਲੰਪਿਕਸ ਦਾ ਸਿੱਧਾ ਪ੍ਰਸਾਰਣ ਪੇਸ਼ ਕੀਤਾ । ਰੇਡੀਓ ਦੇ ਸਾਡੇ ਸਰੋਤਿਆਂ ਲਈ ਆਕਾਸ਼ਵਾਣੀ ਦੇ 16 ਕਮੈਂਟੇਟਰਾਂ ਨੇ ਓਲੰਪਿਕ ਦੇ ਵਿਭਿੰਨ ਮੁਕਾਬਲਿਆਂ ਵਿੱਚ ਹੋਣ ਵਾਲੀ ਹਰੇਕ ਸੈਕੰਡ ਦੀ ਗਤੀਵਿਧੀ ਦਾ ਸਜੀਵ ਚਿਤਰਣ ਪੇਸ਼ ਕੀਤਾ ।
ਟੋਕੀਓ ਓਲੰਪਿਕਸ-2020 ਦੀ ਸਾਡੀ ਡਿਜੀਟਲ ਕਵਰੇਜ ਵਿਆਪਕ ਅਤੇ ਬਹੁਮੁਖੀ ਸੀ। ਓਲੰਪਿਕ ਦੇ ਖੇਡ ਆਯੋਜਨਾਂ ਦੇ ਸਿੱਧੇ ਪ੍ਰਸਾਰਣ ਦੇ ਇਲਾਵਾ , ਸਾਡੀ ਕਵਰੇਜ ਵਿੱਚ ਉਦਘਾਟਨ ਅਤੇ ਸਮਾਪਨ ਸਮਾਰੋਹ ਦਾ ਸਿੱਧਾ ਪ੍ਰਸਾਰਣ , ਟੌਪ ਭਾਰਤੀ ਖੇਡ ਹਸਤੀਆਂ ਦੇ ਨਾਲ ਵਿਸ਼ੇਸ਼ ਵਰਚੁਅਲ ਬੈਠਕ , ਭਾਰਤੀ ਓਲੰਪਿਕ ਦਲ ਦੇ ਮੈਬਰਾਂ ਦੀਆਂ ਜੀਵਨੀਆਂ ਅਤੇ ਉਨ੍ਹਾਂ ਦੀਆਂ ਸਫ਼ਲਤਾ ਗਾਥਾਵਾਂ , ਦੇਸ਼ ਭਰ ਵਿੱਚ ਉਨ੍ਹਾਂ ਦੀ ਜਿੱਤ ਦੀਆਂ ਖੁਸ਼ੀਆਂ ਦੇ ਪ੍ਰੋਗਰਾਮਾਂ ਅਤੇ ਹੋਰ ਬਹੁਤ ਕੁਝ ਸ਼ਾਮਲ ਸੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨਾਗਾਲੈਂਡ ਦੇ ਸਥਾਪਨਾ ਦਿਵਸ ’ਤੇ ਰਾਜ ਦੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੇ ਨਾਗਾਲੈਂਡ ਨੇ ਸਥਾਪਨਾ ਦਿਵਸ ’ਤੇ ਰਾਜ ਦੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਨਾਗਾਲੈਂਡ ਦੇ ਸਥਾਪਨਾ ਦਿਵਸ ’ਤੇ ਰਾਜ ਦੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ। ਭਾਰਤ ਨੂੰ ਨਾਗਾਲੈਂਡ ਦੇ ਉਸ ਸੱਭਿਆਚਾਰ ’ਤੇ ਬੇਹੱਦ ਮਾਣ ਹੈ ਜੋ ਸਾਹਸ, ਸਖ਼ਤ ਮਿਹਨਤ ਅਤੇ ਪ੍ਰਕ੍ਰਿਤੀ ਦੇ ਨਾਲ ਸਦਭਾਵ ਵਿੱਚ ਰਹਿਣ ’ਤੇ ਜ਼ੋਰ ਦਿੰਦਾ ਹੈ। ਮੈਂ ਆਉਣ ਵਾਲੇ ਵਰ੍ਹਿਆਂ ਵਿੱਚ ਨਾਗਾਲੈਂਡ ਦੀ ਨਿਰੰਤਰ ਸਫ਼ਲਤਾ ਦੇ ਲਈ ਪ੍ਰਾਰਥਨਾ ਕਰਦਾ ਹਾਂ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਹੇਰਾਥ ਮੁਬਾਰਕ ਅਤੇ ਮਹਾਸ਼ਿਵਰਾਤ੍ਰੀ 'ਤੇ ਰਾਸ਼ਟਰ  ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਹੇਰਾਥ ਮੁਬਾਰਕ ਅਤੇ ਮਹਾਸ਼ਿਵਰਾਤ੍ਰੀ 'ਤੇ ਰਾਸ਼ਟਰ  ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ। ਉਨ੍ਹਾਂ ਨੇ ਸਾਰੇ ਦੇਸ਼ਵਾਸੀਆਂ ਦੇ ਜੀਵਨ ਵਿੱਚ ਸੁਖ, ਸ਼ਾਂਤੀ, ਸਮ੍ਰਿੱਧੀ  ਅਤੇ ਚੰਗੀ ਸਿਹਤ ਦੀ ਕਾਮਨਾ ਕੀਤੀ।
https://twitter.com/narendramodi/status/1230491593842425857
https://twitter.com/narendramodi/status/1230692739592773633
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਪ੍ਰਧਾਨ ਮੰਤਰੀ 6 ਮਾਰਚ, 2023 ਨੂੰ ‘ਹੈਲਥ ਅਤੇ ਮੈਡੀਕਲ ਰਿਸਰਚ’ ‘ਤੇ ਪੋਸਟ-ਬਜਟ ਵੈਬੀਨਾਰ ਨੂੰ ਸੰਬੋਧਿਤ ਕਰਨਗੇ
ਕੇਂਦਰ ਸਰਕਾਰ ਦੁਆਰਾ ਆਯੋਜਿਤ ਕੀਤੇ ਜਾ ਰਹੇ 13 ਪੋਸਟ-ਬਜਟ ਵੈਬੀਨਾਰ ਦੇ ਇੱਕ ਹਿੱਸੇ ਦੇ ਤਹਿਤ ਇਹ ਵੈਬੀਨਾਰ ਬਜਟ ਐਲਾਨਾਂ ਦੇ ਲਾਗੂਕਰਨ ਦੇ ਲਈ ਅੰਤਰਦ੍ਰਿਸ਼ਟੀ ਅਤੇ ਵਿਚਾਰਾਂ ਨੂੰ ਪ੍ਰਾਪਤ ਕਰੇਗਾ
ਇਸ ਵੈਬੀਨਾਰ ਵਿੱਚ ਇਕੱਠੇ 3 ਬ੍ਰੇਕਆਉਟ ਸੈਸ਼ਨ ਆਯੋਜਿਤ ਹੋਣਗੇ, ਜਿਨ੍ਹਾਂ ਵਿੱਚ ਨਵੇਂ ਨਰਸਿੰਗ ਕਾਲਜਾਂ ਦੀ ਸਥਾਪਨਾ, ਆਈਸੀਐੱਮਆਰ ਲੈਬਾਂ ਦੇ ਜਨਤਕ ਤੇ ਨਿਜੀ ਖੇਤਰ ਦੁਆਰਾ ਉਪਯੋਗ ਅਤੇ ਮੈਡੀਕਲ ਉਪਕਰਣਾਂ ਦੇ ਲਈ ਫਾਰਮਾ ਇਨੋਵੇਸ਼ਨ ਅਤੇ ਬਹੁ-ਵਿਸ਼ਕ ਕੋਰਸਾਂ ਨਾਲ ਸਬੰਧਿਤ ਬਜਟ ਐਲਾਨ ਸ਼ਾਮਲ ਹੋਣਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 6 ਮਾਰਚ, 2023 ਨੂੰ ਸਵੇਰੇ 10 ਵਜੇ ਵੀਡੀਓ ਕਾਨਫਰੰਸਿੰਗ ਦੇ ਮਾਧਿਅਮ ਨਾਲ ‘ਹੈਲਥ ਅਤੇ ਮੈਡੀਕਲ ਰਿਸਰਚ’ ‘ਤੇ ਪੋਸਟ-ਬਜਟ ਵੈਬੀਨਾਰ ਨੂੰ ਸੰਬੋਧਿਤ ਕਰਨਗੇ। ਇਹ ਕੇਂਦਰੀ ਬਜਟ ਵਿੱਚ ਐਲਾਨ ਕੀਤੀਆਂ ਪਹਿਲਾ ਦੇ ਪ੍ਰਭਾਵੀ ਲਾਗੂਕਰਨ ਨੂੰ ਲੈ ਕੇ ਅੰਤਰਦ੍ਰਿਸ਼ਟੀ, ਵਿਚਾਰਾਂ ਅਤੇ ਸੁਝਾਵਾਂ ਨੂੰ ਪ੍ਰਾਪਤ ਕਰਨ ਦੇ ਲਈ ਕੇਂਦਰ ਸਰਕਾਰ ਦੁਆਰਾ ਆਯੋਜਿਤ ਕੀਤੇ ਜਾ ਰਹੇ 12 ਪੋਸਟ-ਬਜਟ ਵੈਬੀਨਾਰ ਦੀ ਲੜੀ ਦਾ ਇੱਕ ਹਿੱਸਾ ਹੈ।
ਕੇਂਦਰੀ ਬਜਟ 2023-24 ਸੱਤ ਪ੍ਰਾਥਮਿਕਤਾਵਾਂ ਨੂੰ ਲੈ ਕੇ ਰੇਖਾਂਕਿਤ ਹੈ, ਜੋ ਇੱਕ-ਦੂਸਰੇ ਦੇ ਪੂਰਕ ਹਨ ਅਤੇ ਅੰਮ੍ਰਿਤ ਕਾਲ ਦੇ ਦੌਰਾਨ ‘ਸਪਤਰਿਸ਼ੀ’ ਦੇ ਮਾਰਗਦਰਸ਼ਨ ਦੇ ਰੂਪ ਵਿੱਚ ਕੰਮ ਕਰ ਰਹੇ ਹਨ। ਸਮਾਵੇਸ਼ੀ ਵਿਕਾਸ ਸਰਕਾਰ ਦੀਆਂ ਪ੍ਰਾਥਮਿਕਤਾਵਾਂ ਵਿੱਚੋਂ ਇੱਕ ਹਨ। ਇਸ ਵਿੱਚ 157 ਨਰਸਿੰਗ ਕਾਲਜਾਂ ਦੀ ਸਥਾਪਨਾ, ਆਈਸੀਐੱਮਆਰ ਲੈਬਾਂ ਵਿੱਚ ਜਨਤਕ ਤੇ ਨਿਜੀ ਮੈਡੀਕਲ ਰਿਸਰਚ ਨੂੰ ਪ੍ਰੋਤਸਾਹਿਤ ਕਰਨਾ ਅਤੇ ਮੈਡੀਕਲ ਉਪਕਰਣਾਂ ਦੇ ਲਈ ਫਾਰਮਾ ਇਨੋਵੇਸ਼ਨ ਤੇ ਬਹੁ-ਵਿਸ਼ਕ ਕੋਰਸ ਸ਼ਾਮਲ ਹਨ।
ਇਸ ਵੈਬੀਨਾਰ ਵਿੱਚ ਸਿਹਤ ਅਤੇ ਫਾਰਮਾ, ਦੋਨਾਂ ਖੇਤਰਾਂ ਨੂੰ ਕਵਰ ਕਰਦੇ ਹੋਏ ਇਕੱਠੇ ਤਿੰਨ ਬ੍ਰੇਕਆਉਟ ਸੈਸ਼ਨ ਆਯੋਜਿਤ ਹੋਣਗੇ। ਕੇਂਦਰ ਸਰਕਾਰ ਦੇ ਸਬੰਧਿਤ ਮੰਤਰਾਲਿਆਂ/ਵਿਭਾਗਾਂ ਦੇ ਮੰਤਰੀਆਂ ਤੇ ਸਕੱਤਰਾਂ ਦੇ ਇਲਾਵਾ ਰਾਜ ਸਰਕਾਰਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ ਪ੍ਰਸ਼ਾਸਨਾਂ ਦੇ ਸਿਹਤ ਵਿਭਾਗਾਂ ਦੇ ਕਈ ਹਿਤਧਾਰਕ, ਵਿਸ਼ੇ ਦੇ ਮਾਹਿਰ, ਉਦਯੋਗ/ਸੰਘਾਂ ਦੇ ਪ੍ਰਤੀਨਿਧੀ, ਨਿਜੀ ਮੈਡੀਕਲ ਕਾਲਜ/ਹਸਪਤਾਲ/ਇੰਸਟੀਟਿਊਟ ਆਦਿ ਇਸ ਵੈਬੀਨਾਰ ਵਿੱਚ ਹਿੱਸਾ ਲੈਣਗੇ ਅਤੇ ਬਜਟ ਐਲਾਨਾਂ ਦੇ ਬਿਹਤਰ ਲਾਗੂਕਰਨ ਦੇ ਲਈ ਸੁਝਾਅ ਦੇ ਕੇ ਆਪਣਾ ਯੋਗਦਾਨ ਦੇਣਗੇ।
ਉੱਥੇ, ਬ੍ਰੇਕਆਉਟ ਸੈਸ਼ਨਾਂ ਦੇ ਲਈ ਵਿਭਿੰਨ ਵਿਸ਼ਾ-ਵਸਤੂਆਂ ਨਿਰਧਾਰਿਤ ਕੀਤੀਆਂ ਗਈਆਂ ਹਨ। ਇਨ੍ਹਾਂ ਵਿੱਚ ਗੁਣਾਤਮਕ ਸੁਧਾਰ: ਇਨਫ੍ਰਾਸਟ੍ਰਕਚਰ, ਸਿੱਖਿਆ ਤੇ ਅਭਿਯਾਸ, ਮੈਡੀਕਲ ਰਿਸਰਚ ਦੇ ਲਈ ਸੁਵਿਧਾ ਪ੍ਰਦਾਤਾ ਦੇ ਰੂਪ ਵਿੱਚ ਆਈਸੀਐੱਮਆਰ ਲੈਬਾਂ ਦਾ ਜਨਤਕ ਤੇ ਨਿਜੀ ਖੇਤਰ ਦੁਆਰਾ ਉਪਯੋਗ ਅਤੇ ਮੈਡੀਕਲ ਉਪਕਰਣਾਂ ਦੇ ਲਈ ਫਾਰਮਾ ਇਨੋਵੇਸ਼ਨ ਤੇ ਬਹੁ-ਵਿਸ਼ਕ ਕੋਰਸ ਹਨ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਪੈਨਸ਼ਨ ਅਤੇ ਪੈਨਸ਼ਨਭੋਗੀ ਭਲਾਈ ਵਿਭਾਗ ਨੇ ਪੈਨਸ਼ਨਭੋਗੀਆਂ ਨੂੰ ਮਹਿੰਗਾਈ ਰਾਹਤ ਵਧਾਉਣ ਦੇ ਆਦੇਸ਼ ਜਾਰੀ ਕਰ ਦਿੱਤੇ ਹਨ
ਕੈਬਨਿਟ ਦੁਆਰਾ 14 ਜੁਲਾਈ, 2021 ਨੂੰ ਲਏ ਗਏ ਫੈਸਲੇ ‘ਤੇ ਅਮਲ ਕਰਦੇ ਹੋਏ ਪੈਨਸ਼ਨ ਅਤੇ ਪੈਨਸ਼ਨਭੋਗੀ ਭਲਾਈ ਵਿਭਾਗ ਨੇ ਕੇਂਦਰ ਸਰਕਾਰ ਦੇ ਪੈਨਸ਼ਨਭੋਗੀਆਂ ਅਤੇ ਪਰਿਵਾਰਿਕ ਪੈਸ਼ਨਭੋਗੀਆਂ  ਨੂੰ ਦਿੱਤੀ ਜਾਣ ਵਾਲੀ ਮਹਿੰਗਾਈ ਰਾਹਤ ਨੂੰ 01.07.2021 ਤੋਂ ਵਧਾਕੇ ਮੁੱਲ ਪੈਨਸ਼ਨ/ਪਰਿਵਾਰਿਕ ਪੈਨਸ਼ਨ  ਦਾ 28% ਕਰਨ ਦੇ ਆਦੇਸ਼ 22.07.2021 ਨੂੰ ਜਾਰੀ ਕਰ ਦਿੱਤੇ ਹਨ, ਜੋ 17% ਦੀ ਮੌਜੂਦਾ ਦਰ ਵਿੱਚ 11% ਦੇ ਵਾਧੇ ਨੂੰ ਦਰਸਾਉਂਦਾ ਹੈ।
ਕੋਵਿਡ-19 ਮਹਾਮਾਰੀ ਦੇ ਕਾਰਨ ਉਤਪੰਨ ਸਥਿਤੀ ਨੂੰ ਦੇਖਦੇ ਹੋਏ ਪੈਨਸ਼ਨਭੋਗੀਆਂ ਨੂੰ ਦਿੱਤੀ ਜਾਣ ਵਾਲੀ ਮਹਿੰਗਾਈ ਰਾਹਤ ਦੀ ਤਿੰਨ ਅਤਿਰਿਕਤ ਕਿਸ਼ਤਾਂ, ਜੋ 01.01.2020,01.07.2021 ਅਤੇ 01.01.2021 ਤੋਂ ਡਿਯੂ ਸੀ, ‘ਤੇ ਰੋਕ ਲਗਾ ਦਿੱਤੀ ਗਈ ਸੀ।
ਹੁਣ ਸਰਕਾਰ ਨੇ ਪੈਨਸ਼ਨਭੋਗੀਆਂ/ਪਰਿਵਾਰਿਕ ਪੈਨਸ਼ਨ ਭੋਗੀਆਂ ਨੂੰ ਦਿੱਤੀ ਜਾਣ ਵਾਲੀ ਮਹਿੰਗਾਈ ਰਾਹਤ ਨੂੰ 01.07.2021 ਤੋਂ ਵਧਾ ਕੇ ਮੁੱਲ ਪੈਨਸ਼ਨ/ਪਰਿਵਾਰਿਕ ਪੈਂਸਨ ਦਾ 28% ਕਰਨ ਦੇ ਆਦੇਸ਼ ਜਾਰੀ ਕਰ ਦਿੱਤੇ ਹਨ। ਇਸ ਵਾਧੇ ਵਿੱਚ 01.01.2021, 01.07.2021 ਅਤੇ 01.01.2021 ਨੂੰ ਡਿਯੂ ਐਡੀਸ਼ਨਲ ਕਿਸ਼ਤਾਂ ਨੂੰ ਸਮਾਹਿਤ ਜਾ ਸ਼ਾਮਿਲ ਕਰ ਦਿੱਤਾ ਗਿਆ ਹੈ। 01.01.2020 ਤੋਂ ਲੈ ਕੇ 30.06.2021 ਤੱਕ ਦੀ ਮਿਆਦ ਲਈ ਮਹਿੰਗਾਈ ਰਾਹਤ ਦੀ ਦਰ ਮੁੱਲ ਪੈਨਸ਼ਨ/ਪਰਿਵਾਰਿਕ ਪੈਨਸ਼ਨ ਦੇ 17% ਤੇ ਰਹਿਣਗੇ।
<><><>
ਐੱਸਐੱਨਸੀ
(Visitor Counter : 126
ਸੱਭਿਆਚਾਰ ਮੰਤਰਾਲਾ
ਨੈਸ਼ਨਲ ਵਰਚੁਅਲ ਲਾਇਬ੍ਰੇਰੀ ਆਵ੍ ਇੰਡੀਆ  ਵਿੱਚ ਕੁੱਲ 3.04 ਲੱਖ ਡਿਜੀਟਲ ਕਲਾਕ੍ਰਿਤੀਆਂ ਅਤੇ 34.91 ਲੱਖ ਤੋਂ ਅਧਿਕ ਬਿਬਲੀਓਗ੍ਰਾਫਿਕ ਐਂਟਰੀਆਂ ਹਨ: ਸ਼੍ਰੀ ਜੀ.ਕਿਸ਼ਨ ਰੈੱਡੀ
ਨੈਸ਼ਨਲ ਵਰਚੁਅਲ ਲਾਇਬ੍ਰੇਰੀ ਆਵ੍ ਇੰਡੀਆ ਨੂੰ ਭਾਰਤ ਦੀ ਮੂਰਤ ਅਤੇ ਅਮੂਰਤ ਸੱਭਿਆਚਾਰਕ ਵਿਰਾਸਤ ਦੇ ਸਾਰੇ ਰੂਪਾਂ ਨੂੰ ਪ੍ਰਦਰਸ਼ਿਤ ਕਰਨ ਲਈ 10.12.2019 ਨੂੰ ਭਾਰਤੀ ਸੱਭਿਆਚਾਰ ਪੋਰਟਲ  ਦੇ ਰੂਪ ਵਿੱਚ ਵਿਕਸਿਤ ਅਤੇ ਲਾਂਚ ਕੀਤਾ ਗਿਆ ਸੀ। ਇਸ ਦਾ ਯੂਆਰਐੱਲ https://indianculture.gov.in ਹੈ ਜੋ ਪਬਲਿਕ ਡੋਮੇਨ ਤੇ ਉਪਲਬਧ ਹੈ। ਇਸ ਪੋਰਟਲ ਦੀ ਮੌਜੂਦਾ ਸਥਿਤੀ ਦਾ ਸਾਰਾਂਸ਼ ਨਿਮਨਲਿਖਤ ਹੈ:-
-
ਇਸ ਵਿੱਚ ਮੇਟਾਡੇਟਾ ਦੇ ਨਾਲ ਕੁੱਲ 3.04 ਲੱਖ ਡਿਜੀਟਲ ਕਲਾਕ੍ਰਿਤੀਆਂ ਹਨ। ਇਸ ਵਿੱਚ 34.91 ਲੱਖ ਤੋਂ ਅਧਿਕ ਬਿਬਲੀਓਗ੍ਰਾਫਿਕ ਐਂਟਰੀਆਂ ਵੀ ਹਨ।
-
ਇਸ ਦੀ ਸਮੱਗਰੀ ਨੂੰ 18 ਕਿਯੂਰੇਟੇਡ ਸ਼੍ਰੇਣੀਆਂ ਵਿੱਚ ਪੇਸ਼ ਕੀਤਾ ਗਿਆ ਹੈ। ਇਨ੍ਹਾਂ ਵਿੱਚ ਦੁਰਲੱਭ ਪੁਸਤਕਾਂ, ਈ-ਪੁਸਤਕਾਂ, ਪੁਰਾਲੇਖ , ਰਾਜਪੱਤਰ ਅਤੇ ਗੈਜ਼ੇਟੀਅਰ, ਹੱਥ-ਲਿਖਤਾਂ, ਮਿਊਜ਼ੀਅਮ ਸੰਗ੍ਰਿਹ, ਪੈਟਿੰਗ, ਓਡੀਓ, ਅਮੂਰਤ ਸੱਭਿਆਚਾਰਕ ਵਿਰਾਸਤ, ਫੋਟੋ ਪੁਰਾਲੇਖ, ਚਿੱਤਰ, ਵੀਡੀਓ, ਯੂਨੇਸਕੋ ਦੀ ਸਮੱਗਰੀ, ਸੋਧ ਪੱਤਰ, ਭਾਰਤੀ ਰਾਸ਼ਟਰੀ ਬਿਬਲੀਓਗ੍ਰਾਫਿਕ ਐਂਟਰੀ, ਰਿਪੋਰਟ ਅਤੇ ਕਾਰਵਾਈ, ਸੰਘੀ ਸੂਚੀ ਅਤੇ ਹੋਰ ਸੂਚੀਆਂ ਸ਼ਾਮਲ ਹਨ।
-
ਇਸ ਵਿੱਚ ਨਿਯਮਿਤ ਵਿਸ਼ਾ ਸਮੱਗਰੀ ਦੀਆਂ 12 ਸ਼੍ਰੇਣੀਆਂ ਵੀ ਹਨ। ਇਨ੍ਹਾਂ ਵਿੱਚ ਕਹਾਣੀਆਂ, ਨਿਪੇਟ੍ਸ, ਫੋਟੋ ਨਿਬੰਧ, ਭਾਰਤ ਦੇ ਕਿਲ੍ਹੇ, ਭਾਰਤ ਦੇ ਟੈਸਕਟਾਈਲ ਅਤੇ ਕੱਪੜੇ, ਭਾਰਤ ਦੇ ਇਤਿਹਾਸਿਕ ਸ਼ਹਿਰ, ਭਾਰਤ ਦੇ ਸੰਗੀਤ ਯੰਤਰ, ਖਾਨ-ਪਾਨ ਅਤੇ ਸੰਸਕ੍ਰਿਤੀ, ਵਰਚੁਅਲ ਵਾਕਥੂ , ਸੁਤੰਤਰਤਾ ਪੁਰਾਲੇਖ ਅਨਜਾਣ ਜ਼ੀਰੋ , ਅਜੰਤਾ ਗੁਫਾਵਾਂ ਅਤੇ ਉੱਤਰ ਪੂਰਬ ਪੁਰਾਲੇਖ ਹਨ।
-
ਵਰਤਮਾਨ ਵਿੱਚ ਪੋਰਟਲ ਅੰਗ੍ਰੇਜ਼ੀ ਅਤੇ ਹਿੰਦੀ ਵਿੱਚ ਉਪਲਬਧ ਹੈ।
-
ਇਸ ਪੋਰਟਲ ਤੇ ਇੰਡੀਅਨ ਕਲਚਰ ਨਾਮਕ ਐਪ ਦੇ ਰਾਹੀਂ ਪਹੁੰਚਿਆ ਜਾ ਸਕਦਾ ਹੈ ਜੋ ਐਂਡਰਾਇਡ ਫੋਨ ਅਤੇ ਆਈਫੋਨ ਦੋਨਾਂ ਤੇ ਉਪਲਬਧ ਹੈ।
ਮੰਤਰਾਲਾ ਇਹ ਸੁਨਿਸ਼ਚਿਤ ਕਰਦਾ ਹੈ ਕਿ ਉਸ ਦੇ ਸਾਰੇ ਸੰਗਠਨ ਨਿਯਮਿਤ ਰੂਪ ਤੋਂ ਇੰਡੀਅਨ ਕਲਚਰ ਪੋਰਟਲ ਤੇ ਏਕੀਕਰਣ ਲਈ ਨੈਸ਼ਨਲ ਵਰਚੁਅਲ ਲਾਇਬ੍ਰੇਰੀ ਆਵ੍ ਇੰਡੀਆ ਨੂੰ ਬਿਬਿਲੀਓਗ੍ਰਾਫਿਕ ਸੂਚੀ ਅਤੇ ਡਿਜੀਟਲ ਦੋਨੋ ਸੰਸਾਧਨ ਸੌਂਪਣ।
ਨੈਸ਼ਨਲ ਵਰਚੁਅਲ ਲਾਇਬ੍ਰੇਰੀ ਆਵ੍ ਇੰਡੀਆ ਦੇ ਤਹਿਤ ਪੂਰੇ ਦੇਸ਼ ਦੇ ਵਿੱਦਿਅਕ ਸੰਸਥਾਨਾਂ ਵਿੱਚ ਇੰਡੀਅਨ ਕਲਚਰ ਪੋਰਟਲ ਨੂੰ ਹੁਲਾਰਾ ਦੇਣ ਦੇ ਲਈ ਇੱਕ ਆਊਟਰੀਚ ਟੀਮ ਦਾ ਗਠਨ ਕੀਤਾ ਗਿਆ ਹੈ। ਇੰਡੀਅਨ ਕਲਚਰ  ਨੂੰ ਹੁਲਾਰਾ ਦੇਣ ਲਈ ਵੱਖ-ਵੱਖ ਵਿੱਦਿਅਕ ਸੰਸਥਾਨਾਂ ਵਿੱਚ ਦੈਨਿਕ ਅਧਾਰ ਤੇ ਪ੍ਰਸਤੁਤੀਆਂ ਅਤੇ ਪ੍ਰੋਗਰਾਮ ਆਦਿ ਆਯੋਜਿਤ ਕੀਤੇ ਜਾਂਦੇ ਹਨ।
ਇਹ ਜਾਣਕਾਰੀ ਕੇਂਦਰੀ ਸੱਭਿਆਚਾਰ ਮੰਤਰੀ ਸ਼੍ਰੀ ਜੀ. ਕਿਸ਼ਨ ਰੈੱਡੀ ਨੇ ਅੱਜ ਰਾਜਸਭਾ ਵਿੱਚ ਦਿੱਤੀ।